Savez izviđača Niša ove godine obeležava 110 godina postojanja - JUGPRESS\nSavez izviđača Niša ove godine obeležava 110 godina postojanja\nSavez izviđača Niša ove godine obeležava 110 godina postojanja. Ovog vikenda kod Cerja je počela relizacija medijskog projekta “U korak sa prirodom”, koji je podržao grda Niš.\nTradicija duga 110 godina postojanja i rada sa mladima,zahvaljujući Savezu izviđača grada Niša, iznedrila je do sada veliki broj skauta, čuvara i ljubitelja prirode i zdravog načina života. Ovog vikenda mlade skaute saveza grada Niša, posetio je predsednik skupštine grada doktor Boban Džunić.\n“Izviđačka organizacija u Nišu je jedna od najstarijih i najboljih u regionu ali najbrojnija. Ove godine proslavaljamo 110 godina a u vezi sa tim organizovane su i brojne projektne aktivnosti. Grad Niš je rad izviđačkih organizacija, pomogli smo im i očekujem da u budžetu za 2022.godinu izdvojimo značajnija sredstva kako bi smo pomogli mladim ljudima da prepoznaju zdrave stilove života i da nauče veštine koje imaju naši izviđači”, kazao je dr Boban Džunić, predsednik Skupštine grada Niša.\nOblikovati svest čoveka da zavoli i brine o prirodi, nije nimalo lako. Uz dugu tradiciju, dobre rezultate i program za različite uzraste, deca već od starta počinju da žive sa prirodom.\n“Naš program rada koji je zasnovan na zdravim stilovima života i na boravku u prirodi je zapravo ono što mi možemo da pružimo ne samo mladim ljudima već svakom čoveku koga interesuje boravak u prirodi i kvalitetno provođenje slobodnog vremena”, kazao je Stefan Anđelković, predsednik Saveza izviđača grada Niša.\nOn je dodao da su izviđači vikend proveli na terenu snimajući jedan od edukativnih filmova.\n“U pitanju je projekat “U korak sa prirodom” koji je finansiran od strane grada i naša ideja je da kroz naš boravak u prirodi prikažemo šta radimo, kako se ponašamo prema prirodi. Film je namenjen svima pa i onima koji nikada nisu bili izviđači ali žele da se druže sa prirodom”, dodao je Anđelković.\nA šta to mlade motiviše da postanu skauti.\n“Izviđač sam četiri godine. Volim da se družim sa vršnjacima, da stičem nova prijateljstva. Želim da savladam i veštine izviđašzva koje mogu da koristim i u svakodnevnom životu”, kaže mlada članica izviđača.\nNjen drug iz odreda kaže da se na taj način stiču poznanstva koja traju celog života. Putovanja i nova poznanstva su najveće bogastvo, kazao je nobelovac Ivo Andrić, a sve to može da se dobije u izviđaštvu, dodaje ovaj mladi izviđač.


Profesionalni teniski turniri u Prokuplju - Regionpress\nProfesionalni teniski turniri u Prokuplju\n2 jula, 2021 RegionPress\t0 Comments\tProkuplje, Teniski turnir\nU organizaciji Tenis kluba Topličanin, na terenima kraj bazena u narednih petnaestak dana organizovaće se dva međunarodna tradicionalna ženska fjučers turnira koja se nalaze u zvaničnom kalendaru Teniskog saveza Srbije i na kome će učestvovati preko 70 takmičarki iz 30 zemalja sveta sa svih kontinenata.\n-Tenis klub Topličanin, već šesnaestu godinu za redom organizuje dva ženska fjučers profesionalna turnira Eurokomerc Open i Proal Open sa nagradnim fondom od po 15.000 dolara po turniru. U toku je prvi turnir koji se završava u nedelju kada kreću i kvalifikacije za drugi turnir. Treba istaći da su turniri u Prokuplju jedini koji se trenutno igraju u Evropi sa ovim nagradnim fondom, rekao je Žika Manić, direktor Turnira.\nU glavnom žrebu, nalaze se 32 takmičarke sa svih kontinenata, između ostalog iz Australije, Amerike, Argentine, Rusije, Turske, Moldavije, kao i iz svih zemalja srednje Evrope.\nPrema rečima organizatora, radi se trenutno o jednom od najjačih turnira u Srbiji i okruženju, pa će Prokuplje narednih dana biti centar teniskog sporta na ovim prostorima. Lokalna samouprava dala je punu podršku ovakvoj manifestaciji, koje naš grad prezentuju u najlepšem svetlu.\n← Javni poziv za dodelu nagrada uspešnim studentima na teritoriji opštine Kuršumlija\nŽitorađa sutra zaprašuje komarce →\nKnjiževni kutak, Radica Matuški: POGLED KA NEBU, ZA JOŠ JEDAN NEZABORAV\n5 avgusta, 2021 5 avgusta, 2021 RegionPress\t0\nPrekinuta fudbalska utakmica u Prokuplju\n24 maja, 2021 RegionPress\t0\nSačuvajmo od zabrava prizrensko-timočki dijalekat\n4 jula, 2021 4 jula, 2021 RegionPress\t0


Zadarska Brodarica - Velika Albanija, Mala Britanija, skraćena Srbija\nMoskva – Evropu u narednih dvadesetak godina čekaju velike promene pa će 2035. izgledati prilično drugačije nego danas, predviđaju ruski stručnjaci koji su na osnovu analiza dokumenata američke CIA, ruske službe GRU i ekspertskih grupa na čijem se čelu nalaze Zbignjev Bžežinski i Samjuel Hantigton načinili mapu „Nove Evrope”.\nSerija velikih teritorijalnih promena počeće u Britaniji, gde će Škotska ubrzo nakon referenduma proglasiti nezavisnost, što će predstavljati inicijalnu kapislu za ujedinjenje Irske, piše ruski „Ekspres“.\nZnačajne promene će se desiti na Pirinejskom poluostrvu koje je već sada dubokouzdrmano ekonomskom krizom s obzirom na to da Španija ima najveću stopu nezaposlenosti od svih zemalja EU.\nZato će, kako predviđaju ruski eksperti, Katalonci i Baski proglasiti nezavisnost od Španije, što će imati posledice i u susednoj Francuskoj, gde ćepočeti „raspad multikulturalizma”.\nNa jugu Francuske oko Marselja će nastati islamska država, a oblast Loren sa centrom u Strazburu priključiće se Nemačkoj. Dodaju da će u ovakvoj situaciji nezavisnost proglasiti i Korzika.\nZnačajne promene granica opet će pretrpeti Balkan gde će teritoriju Bosne i Hercegovine podeliti Srbija i Hrvatska, dok će, da bi se umirila Turska, nastati Velika Albanija koju će činiti Albanija, Kosovo i deo zapadne Makedonije.\nOčekuju i da će veći deo svojih granica proširiti Mađarska koja će, kako navode, povratiti deo svoje nekadašnje teritorije koja sada pripada Rumuniji kao i severni Banat.\nRuski naučnici navode da su naizgled neprikosnovene granice evropskih zemalja manje stabilne nego što to sada izgleda jer sve naznake pokazuju da mapa Evrope mora da pretrpi promene.\nRuski eksperti ističu da obim promena zavisi od mnogo faktora, a pre svega od socijalne i političke nestabilnosti.


Trivić: U tvrdnju da je RS bolji dio BiH više niko ne vjeruje – Biznis.ba\nNaslovnaBiHTrivić: U tvrdnju da je RS bolji dio BiH više niko ne vjeruje\nTrivić: U tvrdnju da je RS bolji dio BiH više niko ne vjeruje\nobjavljeno 08. sep 2019. u 19:45\n“U tvrdnju da je RS bolji dio BiH više niko ne vjeruje, niti je vlast više pominje. No, to ne možemo pretvoriti u kontratezu da je FBiH bolji dio ove zemlje, jer stanje nije bolje da bismo mogli govoriti o nekom privrednom čudu u FBiH”, konstatuje naša sagovornica, koja je i profesor na Ekonomskom fakultetu Univerziteta u Banjaluci.\n“Pitanje je gdje nestaje 17.000 radnika”, navodi ona.\n“Taj podatak dokazuje da ili ljudi rade, a ne primaju platu, ili primaju samo neto platu. U prvom slučaju to su radnici koji se fiktivno vode kao zaposleni u preduzećima koja su u stečajnom ili predstečajnom postupku, a ne primaju platu. Drugi slučaj su zdravstveni radnici koji primaju samo neto plate”, pojašnjava Trivić.\n“Vlast u RS govori da je zaduženost oko 50 posto od DBP-a. No, prema mojoj računici ukupan dug RS nije 5,2 milijarde KM, nego 5,8 milijardi, što znači da je zaduženost 58 posto od BDP-a”, navodi Trivić.\n“Dug zdravstvenog sektora je 1,2 milijarde KM. Ako taj iznos dodam na 5,8 milijardi, onda je dug RS viši od sedam milijardi KM. To znači da naša zaduženost nije 50 posto od BDP-a, kako tvrdi Vlada RS, nego je riječ od 70 posto zaduženosti, što je katastroflano za zemlju na ovom nivou razvoja. To koči budući ekonomski rast, jer se privređivanje praktično zasniva na vraćanju ranijih dugova, a raniji dugovi, odnosno zaduženja, očigledno nisu dovoljno dobro usmjerena u privredni razvoj da bi se dugovi sami od sebe vraćali”.\n“Za cijelu zemlju malo je 600 miliona investicija, a od tog broja 80 posto, a u pojedinim godinama čak i 90 posto stranih investicija ide u FBiH. Logično je da veći dio ide u FBiH, jer je tržište duplo veće, ali da taj procenat iznosti 80 ili 90 posto, zabrinjavajuće je”, istakla je Trivić.\n“Matica pomaže RS u skladu sa svojim mogućnostima. Ne vidim to kao krupno ekonomsko pitanje, to ima veze sa političkim odnosima vladajućih struktura u RS i Srbiji. Svakako, taj novac će pomoći budžetu RS, jer pomaže svaki milion. No, više to posmatram kao klasično političko pitanje, jer predsjedniku Srbije Aleksandru Vučiću očigledno treba podrška ljudi koji su porijeklom iz RS. Stoga i njegovo usmjeravanje sredstava u budžet RS”, navela je Trivić.


Podgorica, PR pres servis – Povjerenje u arhitektonsku konkursnu proceduru i praksu u Crnoj Gori već duže je u silaznoj putanji, zbog čega će Strukovna komora arhitekata (SKA) Inženjerske komore Crne Gore (IKCG) pripremiti novi Pravilnik o arhitektonskim konkursima, kako bi taj negativni trend zaustavila i unaprijedila.\nTo je najavila predsjednica Izvršnog odbora Strukovne komore arhitekata IKCG Maja Velimirović Petrović, na okruglom stolu ˝Arhitektonski konkursi u zemljama EU˝, koji je organozovala ta strukovna komora.\nVelimirović Petrović je kazala da je okrugli sto organizovan u skladu sa Planom i programom stručnog usavršavanja i edukacije, koji sprovodi komora za svoje članove.\n„Ovim okruglim stolom se obrađuje tema arhitektonskih konkursa u EU, tj. tema arhitektonske konkursne prakse, koja je ujedno nerazdvojivi segment savremene arhitektonske prakse u svakoj državi, pa i Crnoj Gori“, navela je Velimirović Petrović.\nPrema njenim riječima, to je polje arhitektonske ekpertize, u kome je struka stavljena pred zadatak da pruži disperzne odgovore i ponudi originalne interpretacije na postavljene teme i zadatke.\n„Stoga, arhitektonski konkursi, kao instuticije i praksa, imaju direktan uticaj na uslove razvoja arhitektonske scene svake države. Nažalost, tendencije i komercijalizacije arhitekture u Crnoj Gori, kao i situacija da je ograničen obim državnih finansiranja projekata, tj javni arhitektonski konkursi za dobijanje idejnih arhitektonskih rješenja za izgradnju javnih objekata, koje finansiraju država ili lokalna uprava, nisu ni izbliza primarni način angažovanja arhitektonske struke“, ocijenila je Velimirović Petrović.\nOna je kazala da smo danas svjedoci situacije da se i taj krhki sistem dodatno urušio izmjenama i dopunama Zakona o planiranju prostora i izgradnji objekata, od avgusta ove godine.\n„Novim zakonskim rješenjem je propisano da javni konkurs nije obavezan za javne objekte koji se finansiraju u cjelosti ili djelimično iz donacija ili kredita međunarodnih finansijskih institucija ili iz sredstava drugih država kroz projekte međunarodne saradnje i pomoći“, navela je Velimirović Petrović.\nTakođe, javni konkursi, kako je dodala, nisu obavezni ni za rekonstrukciju javnih objekata.\n„Nije potrebno dodatno pojašnjenje o apsurdnosti i neprihvatljivosti ovakvog zakonskog ambijenta, sa aspekta razvoja, unapređenja ili čak za elementarnu egzistenciju arhitektonske struke u Crnoj Gori“, istakla je Velimirović Petrović.\nOna je kazala da će zadatak Strukovne komore arhitekata, kao i svih drugih strukovnih organizacija u Crnoj Gori, u narednom periodu biti da se resornom Ministarstvu podnesu inicijative za preispitivanje takvog zakonskog rješenja.\n„Sa svoje strane, SKA je već preuzela na sebe zadatak da u narednom periodu uradi potpuno nov Pravilnik o arhitektonskim konkursima u Crnoj Gori, sa ciljem da se doprinese reformi konkursne prakse u Crnoj Gori“, najavila je Velimirović Petrović.\nKako je kazala poruke, primjeri dobre prakse, relevantna rješenja iz zemalja EU, nova saznanja, očekivanja i prijedlozi, biće inkorporirani u novi Pravilnik.\n„Svjedoci smo situacije da je povjerenje u konkursnu proceduru i praksu u Crnoj Gori već duži period u silaznoj putanji, zbog čega SKA želi da doprinese da se taj negativni trend zaustavi i značajno unaprijedi“, rekla je Velimirović Petrović.\nPredsjednik Inženjerske komore Crne Gore, Srđan Laković, ocijenio je da u Crnoj Gori potrebna izgradnja kvalitetnijih objekata.\n„Pozivam sve ove sudionike da stvore klimu, da naprave atmosferu, da se vrati povjerenje u konkurse, i ih da bude što više. Kad je veća konkurencija, biće i veći kvalitet“, naveo je Laković.\nU toku okruglog stola su održane dva tematska bloka na kojima su prezentacije imali Tania Hertveld, predstavnica TEAM VLAAMS BOUWMEESTER-a iz Belgije i Jernej Prijon, predstavnik ZAPS iz Slovenije.\nBelgija je 1999. godine otkako je ustanovila poziciju flamanskog arhitekte sa svojim timom, pandan našem glavnom državnom arhitekti, radila na uspostavljanju novog sistema koji bi rezultirao kvalitetnijom arhitekturom u zemlji. Arhitekti su nezadovoljni situacijom prepoznali više problema i osmislili sistem OPEN CALL koji je startovao 2000. godine i koji je do danas rezultirao sa preko 300 realizovanih objekata. Svi ovi objekti su učinili su da se belgijska arhitektonska scena posljednjih godina posebno prepoznaje na internacionalnom nivou i da su belgijski arhitekti mahom predavači na vodećim arhitektonskim školama i fakultetima.\nHertveld ističe da je to dugoročan proces, za koji je prethodno potrebna samo odlučnost. Prvi izabrani flamanski arhitekta je vodio aktivnu kampanju od malih zajednica i direktnog kontakta sa građanima, pa do javnog istupanja kako bi ukazao na potrebu da se formira sistem u koji bi društvo u cjelini imalo povjerenje.\n„Jako je bitno da društvo i sami arhitekti imaju povjerenje u proces, a to potvrđuje činjenica da nijednom do sada nije vođen sudski proces po osnovu žalbe“, kazala je Hertveld.\nProcedura OPEN CALL sastoji se od deset koraka koji uključuju analizu i pripremu projektnog zadatka od strane naručioca u saradnji sa tim flamanskog arhitekte, na osnovu čeka se raspisuje poziv za učešće. Na osnovu prispjelih porftolija vrši se preselekcija, nakon koje obično pet timova nastavlja dalji proces. Često preselekciju prođe i jedan mladi studio, kako bi se dala šansa i neafirmisanim autorima da ponude rješenje i budu u prilici da dobiju javnu narudžbu. Nakon obilaska lokacije i informisanja odabranih timova, isti prilazu idejna rješenja na konceptualnom nivou sa obrazloženjem, što javno prezentuju žiriju braneći tako svoje rješenje. Posljednji korak je izbor pobjednika, nakon čega slijedi govaranja za dalju razradu.\nProces žiriranja nije zasnovan na parametrima i data je mogućnost žiriju da na osnovu profesionalnih preferenci iskaže svoje mišljenje i predloži pobjedničko rješenje. Žiri je sastavljen od afirmisanih autora, koji svojim kredibilitetom i praksom mogu garantovati da će najbolje rješenje biti odabrano.\nJernej Prijon iz Zavoda za arhitekturu i prostorno planiranje Slovenije objasnio je kako je tekao proces u posljednjih dvadeset godina otkako se bilježi rad na organizaciji i sprovođenju konkursa. Naime, aktivnosti na ovom planu su oscilirale u zavisnosti od zakonske regulative koja se tokom vremena mijenjala, pa tako u toku 2015. godine nije organizovan nijedan konkurs. Nakon izmjena Zakona o javnim nabavkama 2016. godine dolazi do novog ponovnog raspisivanja konkursa i uspostavljanja novih standarda.\nPored analize regulative, Prijon je prikazao i analizu troškova koje prate organizaciju jednog konkursa. Naime, tokom posljednje tri godine je zabilježen pad u iznosu koji je opredijeljen za nagradni fond, dok su troškovi za izradu konkursnih rješenja značajno veći. S tim u vezi, došli su na ideju da propozicijama konkursa redukuju troškove timova koji učestvuju na način da će eliminisati hiper realnu vizualizaciju, te tako omogućiti timovima da kroz klasični način prezentacije u vidu linijskih modela i kolažiranih perspektiva jasno prikažu svoja rješenja.\nNa ovaj način omogućeno je manjim timovima i mlađim arhitektama koji nemaju finansijskih kapaciteta da se nadmeću sa velikim studijima da ravnopravno učestvuju i da se tako u fer proceduri izabere najbolje idejno rješenje.


Wizz Air uvodi novu liniju iz Tuzle za Baden-Baden - Privredna štampa\nPrvi let nove niskotarifne Wizz Air linije zakazan je za 18. juni i saobraćat će dva puta sedmično, ponedjeljkom i petkom sa početnom cijenom od 29.99 KM. Baden-Baden će tako postati sedmi njemački grad za koji će Wizz Air letjeti.\nVoditeljica odjela korporativnih komunikacija kompanije Wizz Air, Sorina Ratz, istakla je: “Veoma smo sretni što danas možemo objaviti našu petnaestu Wizz liniju iz Tuzle za Baden-Baden. Naglašavajući našu posvećenost regionu, radujemo se nastavku uspješnog partnerstva sa Međunarodnim aerodromom Tuzla i dovođenju još više uzbudljivih mogućnosti putovanja koja na najbolji način mogu zadovoljiti potrebe naših kupaca. Naša nova linija omogućit će građanima i građankama BiH pristup jednom veoma popularnom evropskom gradu, bilo za vikend putovanje ili poslovni put, sa cijenom od 29.99 KM (karta u jednom smjeru sa svim uključenim taksama i neobaveznim troškovima). Naša uvijek pristupačna posada priprema toplu dobrodošlicu svim putnicima i putnicama koji se ukrcaju u jednu od najmlađih avio flota u Evropi”.\nnova aviolinijaWizz Air\nNajuticajnija građevinska kompanija u BiH, Tvornica cementa Kakanj, obilježila je sinoć 40 godina postojanja u društvu sa više od 200…\nPotrošačke cijene u januaru više za 1,1 posto\nCijene proizvoda i usluga koje se koriste za ličnu potrošnju u BiH, mjerene indeksom potrošačkih cijena, u januaru su…\nEKONOMIKA ISPRED ZATVORENIH VRATA – Bez brige, sve je pod kontrolom – vodič za autostopere kroz koronaekonomsku krizu U obimnoj…


Objavljeni rezultati javnog poziva za subvencioniranje zamjena peći/kotlova na ugalj | Kanton Sarajevo - Ministarstvo komunalne privrede i infrastrukture\nObjavljeni rezultati javnog poziva za subvencioniranje zamjena peći/kotlova na ugalj\nMinistarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo i Razvojni program Ujedinjenih nacija (UNDP) u Bosni i Hercegovini u oktobru prošle godine potpisali su Sporazum o saradnji na implementaciji Pilot projekta subvencioniranja zamjene peći/kotlova na ugalj i ostala čvrsta goriva sa certificiranim pećima/kotlovima i toplotnim pumpama u domaćinstvima u Kantonu Sarajevo.\nSredstva za implementaciju Pilot projekta je obezbijedilo navedeno Ministarstvo, a aktivnosti na ovom projektu provode se u okviru projekta "Zeleni ekonomski razvoj", koji finansira Švedska u saradnji sa ostalim partnerima.\nU skladu sa modelom Pilot projekta, 4. januara 2021. godine objavljen je "Javni poziv vlasnicima individualnih stambenih objekata sa područja Kantona Sarajevo za subvencioniranje zamjene peći/kotlova na ugalj i ostala čvrsta goriva sa certificiranim pećima/kotlovima i toplotnim pumpama", na koji je odaziv građana bio izuzetno velik.\nRadna grupa je pregledala sve pristigle aplikacije, te potpune bodovala prema kriterijima datim u Javnom pozivu. Rang lista aplikanata koji su zadovoljili uslove javnog poziva se može preuzeti na linku: https://bit.ly/3gmS6j5.\nUslove ovog javnog poziva je ispunilo 817 aplikanata, dok je uslove za subvencioniranje zamjene peći/kotla na čvrsto gorivo sa toplotnim pumpama ispunio 51 aplikant.\nPregledom pristiglih prijava Radna grupa je utvrdila da je određeni broj aplikacija nepotpun, obzirom da nisu dostavljeni svi dokumenti traženi javnim pozivom ili prijavni formular nije pravilno popunjen i isti nisu bodovani, te se iz navedenih razloga ne nalaze na objavljenoj rang listi.\nUzevši u obzir raspoloživa sredstva za subvencioniranje, za 77 aplikanta je odobrena subvencija za zamjenu peći/kotla na čvrsto gorivo sa certificiranom peći/kotlom na pelet, odnosno za 27 aplikanata je odobrena subvencija za zamjenu peći/kotla na čvrsto gorivo sa toplotnim pumpama.\nDetaljne upute o narednim koracima i rokovima, korisnici (oni kojima je odobrena subvencija) će dobiti putem pošte na kućnu adresu u roku od 15 dana od dana objavljivanja ove rang liste.\nKorisnici, kojima je odobrena subvencija, a ne dobiju pismo u navedenom roku, molimo da se jave na email: JavniPoziv@undp.onmicrosoft.com\nSvima koji ne postupe prema dobijenim uputama u rokovima koji će biti navedeni u obavijesti, subvencija će se otkazati, a sredstva će se usmjeriti na druge korisnike u skladu sa rang listom.\nSvi upiti u vezi sa realizacijom navedenog Javnog poziva se mogu uputiti na navedenu email adresu.


Sejdinović: Treba saznati prave motive napada na Milinovića - Društvo - Dnevni list Danas\nPočetna » Društvo » Sejdinović: Treba saznati prave motive napada na Milinovića\nSejdinović: Treba saznati prave motive napada na Milinovića\nNovinar Nedim Sejdinović izjavio je danas da je dobro što je otkriven jedan od napadača i jedan od podstrekivača napada na novinara Daška Milinovića ali da bi svakako bilo dobro da se saznaju pravi motivi i „da li postoji još neki podstrekivač nekog višeg ranga“ i dodao da je Aleksandar Vučić „u stalnoj komunukaciji sa nekim desničarskim liderima“.\nOn je podsetio da će zbog napada na Milinovića danas u Novom Sadu biti organizovan protest „Novi Sad protiv fašizma“ na koji su građane pozvale nevladine organizacije i javne ličnosti, što je „samo povod da se građani okupe, jer je neprihvatljivo takvo nasilje koje se dešava na našim ulicama“.\nSejdinović je za N1 rekao da protestom želi da se skrene pažnja da je predsednik Srbije Aleksandar Vučić „u stalnoj komunukaciji sa nekim desničarskim liderima, što je pokazala i afera prisluškivanja“.\nOn je naveo da bi bilo važno poslati poruku da je Milinović javna ličnost, ali i da postoji i veliki broj građana u malim mestima, „pripadnika marginalizovanih ili manjinskih grupa koji su takođe ugroženi, a o tome se toliko ne zna“.\nSejdinović je dodao da je „loša vest što živimo u atmosferi straha, mržnje i nasilja“, za šta optužuje vlast i naglasio da „niko u društvu nije siguran ako nisu svi sigurni, bez obzira na pripadnost marginalizovanim ili manjinskim grupama ili političkim partijama“.\nOn je podsetio i da je Milinović „veliki kritičar vlasti, pa i tu možemo tražiti neke dublje motive“ i dodao da je Milinović i aktivista antifašističkih organizacija, „pa i tu možemo da tražimo neke motive“.\nPodsećamo, radijski voditelj Daško Milinković je napadnut u Novom Sadu u petak, 16. aprila.\nSejdinović je ocenio da je dobro što su medijska udruženja izašla iz vladine Radne grupe za bezbednost novinara, navodeći da bi „medijska udruženja trebalo da razmotre da li žele da ostanu taoci u sprovođenju Medijske strategije koja, po svemu sudeći, neće doneti ništa novo i dobro“.\nOn je upozorio da se broj napada na novinare povećava iz godine u godinu, da „vlast nastavlja da targetira novinare“ i da bi medijska udruženja trebalo „da radikalizuju svoj stav i jasno stave vlastima do znanja da su neprihvatljive stvari koje se dešavaju u Skupštini“.\nDaško Milinovićnapadi na novinareNedim SejdinovićBeograd


Podrška UN Women sigurnim kućama u Bosni i Hercegovini – BUDUCNOST – MD\nHome 2021 April Podrška UN Women sigurnim kućama u Bosni i Hercegovini\nPodrška UN Women sigurnim kućama u Bosni i Hercegovini\nPandemija COVID-19 koja je pogodila čitav svijet naročito je uticala na one najranjivije kategorije našeg društva, među kojima su žrtve rodno zasnovanog i porodičnog nasilja.\nPojava pojačanog nasilja tokom pandemije nije zaobišla ni Bosnu i Hercegovinu, te iako su organizacije civilnog društva, rodni mehanizmi i donatori prepoznali ovaj problem i pokušali da se ponašaju u skladu sa tim, činjenica je da se upravo od gore pomenutih organizacija očekuje najveća podrška.\nTakođe, utvrđeno je da se finansijski status sigurnih kuća, koje nisu adekvatno regulisane ni u uobičajenim okolnostima, dodatno pogoršao tokom krize. To je bilo posebno vidljivo tokom početnog perioda pandemije kada je bilo neophodno obezbjediti redovnu hranu, odjeću, zalihe lijekova, dezinfekciju, zaštitnu odjeću i prilagoditi prostorije za izolaciju ili karantin.\nUN Women prepoznao je ovu problematiku na način da je za osam organizacija koje u svom sastavu imaju i sigurnu kuću, finansirao aktivnosti u okviru projekta „Podrška sigurnim kućama i žrtvama rodno zasnovanog nasilja u vrijeme COVID-19“, čiji glavni cilj je da bude dodatna podrška organizacijama civilnog društva koje vode sigurne kuće i podržavaju žrtve rodno zasnovanog i porodičnog nasilja tokom pandemije.\nDirektna podrška u vidu grantova za sigurne kuće\nProjekat podrazumijeva direktnu podršku sigurnim kućama u vidu grantova kroz koje je svaka sigurna kuća planirala sredstva za ono što im je najneophodnije (zamjena stolarije, rekonstrukcija dotrajalih kupatila, kupovina namještaja i aparata, organizacija psiholoških radionica, renoviranje dijela sigurne kuće radi proširenja prostora za provođenje radno okupacione terapije, izgradnja izolatorijuma i slično).\nPored toga, u okviru projekta je provedeno i istraživanje koje se odnosi na institucionalnu podršku sigurnim kućama u vrijeme pandemije COVID-19, kao i dvodnevna radionica sa predstavnicama svih osam sigurnih kuća u BIH u cilju razvoja seta preporuka za poboljšanje institucionalnog i državnog odgovora na podršku žrtvama rodno zasnovanog nasilja u vrijeme pandemije.\nVažnost projekta nemjerljiva\nJelena Mišić, direktorica udruženja građana „Budućnost“, nosioca projekta, ističe da je važnost jednog ovakvog projekta nemjerljiva, naročito ako se uzme u obzir da je rodno zasnovano nasilje i nasilje u porodici doživjelo svojevrsnu ekspanziju koja je zahtjevala dodatnu podršku za one koji štite žrtve nasilja.\n„UN Women je međunarodna organizacija sa kojom mi kao udruženje, ali i ostalih sedam organizacija partnera u projektu, sarađujemo uspješno dugi niz godina. Njihova nesebična podrška izgradnji boljeg društva, društva u kojem neće biti nasilja i u kojem će žene biti poštovane, imati jednaka prava i u kojem neće biti diskriminisane ni po kom osnovu, a naročito rodnom, još jednom je došla kada smo je svi nekako najviše trebali i na čemu smo im svi veoma zahvalni. Nasilje nad ženama se povećalo tokom pandemije i činjenica da je to prepoznato kao važan problem od strane UN Women-a daje nam snagu da uspješno radimo i dalje“, rekla je Mišić.\nGradnja izolatorijuma UG “Budućnost”\nOna je dodala da su sredstva koja su proslijeđena UG „Budućnost“ iskorištena za gradnju izolatorijuma koji je naročito tokom prvog talasa pandemije bio prijeko potreban.\n„U jednom momentu imate situaciju da trebate da primite žrtvu za koju se sumnja da je pozitivna na COVID, imate žrtvu koja je u izolaciji, jer je kolektiv u kojem radi u izolaciji i imate žrtve koje su svakako tu u sigurnoj kući. Organizovati normalan i nesmetan rad u kojem neće ispaštati ni žrtve, ni osoblje, bilo je veoma izazovno i naporno. Upotrebom izolatorijuma biće mnogo lakše posvetiti se adekvatnom rješavanju ove problematike“, dodala je direktorica UG „Budućnost“.\nProjekat „Podrška sigurnim kućama i žrtvama rodno zasnovanog nasilja u vrijeme COVID-19“ zajedno realizuju organizacije „Budućnost“ Modriča, „Fondacija lokalne demokratije“ Sarajevo, „Lara“ Bijeljina, „Medica“ Zenica, „Udružene žene“ Banjaluka, „Vive žene“ Tuzla, „Žene sa Une“ Bihać i „Žena BiH“ Mostar.


Jedna od vodećih globalnih coworking i coliving platformi ulazi na tržište našeg regiona kroz akviziciju većinskog udela u specijalizovanoj kompaniji Nova Iskre - Novi Prostori d.o.o, popularnog srpskog coworking operatera. Samo dva meseca po otvaranju druge lokacije Nova Iskra Workspace-a u srcu Zemuna, u Beogradu, vodeći coworking operater u našem regionu objavio je akviziciju većinskog udela od strane jednog od vodećih globalnih coworking i coliving operatera, rent24. Cilj investicije u srpsku kompaniju je razvoj u regionalnog lidera u domenu postavljanja i menadžmenta coworking i event prostora, ili pak coliving koncepata. rent24 (www.rent24.com) je globalni lider u oblasti pružanja coworking i coliving usluga.\nOva akvizicija je definitivna potvrda Nova Iskra Workspace-a (osnovane 2012. godine) kao regionalnog lidera u pružanju coworking usluga i menadžmenta radnih prostora. Nova Iskra Workspace (www.novaiskraworkspace.com) će nastaviti da inovira evropsko tržište u oblasti coworking-a i pruža najbolje moguće usluge u regionu, dok će Nova Iskra (www.novaiskra.com) nezavisno nastaviti da funkcioniše kroz prostor u Savamali i radi na podizanju kapaciteta, edukaciji, međunarodnoj saradnji i drugim projektima u domenu kreativnih industrija, informacionih tehnologija i kulture, kao i projektima okrenutim zajednici.\nPosetite www.rent24.com/belgrade za sve detalje vezane za dve sadašnje lokacije u Beogradu, kao i za one koje tek dolaze!


Preferencijalni tretman domaćeg velika podrška bh. privredi – Fokus.ba\nodluka istječe 1. juna\nPreferencijalni tretman domaćeg velika podrška bh. privredi\nPrema ranijim odlukama koje je Vijeće ministara donosilo, domaće ponude su umanjivane u odnosu na inostrane za 15, 10 ili pet posto - kao u prošloj godini. Zbog novonastale situacije upitan je vremenski period koji će biti potreban za oporavak domaće privrede\nOporavak bh. privrede, koja je ugrožena zbog koronavirusa, zadatak je koji mora biti realizovan što prije. Jedan od načina je produženje primjene preferencijalnog tretmana domaćeg u postupku javnih nabavki. Ova odluka istječe 1. juna, što bi moglo dodatno ugroziti domaće firme. Hoće li će doći do produženja, bit će razmatrano na narednoj sjednici Vijeća ministara Bosne i Hercegovine.\nDomaće ponude, prilikom učešća na tenderima za dobijanje poslova na tržištu BiH moraju imati povoljniji tretman u odnosu na inostrane. Inače bi firme iz EU mogle uzimati poslove domaćim firmama. Javne nabavke na godišnjem nivou iznose oko četiri milijarde KM. Ukoliko bi deset posto otišlo domaćim firmama, to bi bila veća podrška od mnogih mjera koje su najavljene.\n– Na inicijativu premijera FBiH Fadila Novalića, što je prihvatio i predsjednik Vlade RS-a, a i predsjedavajući Vijeća ministara BiH, Vijeće ministara BiH će u najkraćem roku razmatrati donošenje odluke o preferencijalnom tretmanu domaćeg u iznosu od 30%, što će značiti veliku podršku privredi BiH – navodi Goran Miraščić, savjetnik premijera FBiH za FTV.\nTo bi značilo da bi primjenom Zakona o javnim nabavkama, prilikom obračuna cijene ponuda, trebalo doći do smanjenja cijena za domaće ponude za 30 posto.\nIz VTK-a poručuju da je dosadašnjom Odlukom o obaveznoj primjeni preferencijalnog tretmana zabilježen pozitivan efekat u smislu zapošljavanja i razvoja domaće privrede. A samo je ovo uslov koji bh. firme moraju ispunjavati da bi učestovale na tenderima:\n“U slučaju ugovora o nabavkama roba, najmanje 50% ukupne vrijednosti od ponuđenih roba imaju porijeklo iz Bosne i Hercegovine, a u slučaju ugovora o uslugama i radovima, najmanje 50% radne snage za izvršenje ugovora su rezidenti iz Bosne i Hercegovine”, navode iz VTK-a BiH.\nIT sektor je možda i najmanje pogođen koronakrizom, no poručuju da je primjena preferencijalnog tretmana postavljala bh. firme u bolji položaj u odnosu na konkurenciju koja dolazi iz regije ili svijeta. Iz Udruženja bh. IT kompanija “Bit Alijansa” uputilo je inicijativu Vijeću ministara da ovaj tretman bude produžen na tri godine, što bi značilo da bi stotine miliona mogle ostati u BiH.\n– To nije samo trenutna mjera nego mjera za budućnost. Ono što svi prepostavljaju je da će doći dosta teška vremena u oblasti privrede – kaže član UO Bit Alijanse Muamer Bezdrob.\nPrema ranijim odlukama koje je Vijeće ministara donosilo, domaće ponude su umanjivane u odnosu na inostrane za 15, 10 ili pet posto – kao u prošloj godini. Zbog novonastale situacije upitan je vremenski period koji će biti potreban za oporavak domaće privrede.


Šarović: Tužba protiv Dodika i onih koji su nelegalno prisluškivali opoziciju - Bolja Strana\nNaslovnica Istaknuti članci Šarović: Tužba protiv Dodika i onih koji su nelegalno prisluškivali opoziciju\nPredsjednik Srpske demokratske stranke (SDS) Mirko Šarović najavio je tužbu protiv lidera Saveza nezavisnih socijaldemokrata (SNSD) i člana Predsjedništva BiH Milorada Dodika nakon što je u Narodnoj skupštini izjavio “da prisluškuje opoziciju“.\n-Uputit ćemo tužbu protiv Milorada Dodika i svih onih koji nelegalno prisluškuju narodne poslanike. Ovo je nezabilježen slučaj, prvo javno priznanje visokog funkcionera za prisluškivanje opozicije i nakon Makedonije drugi put u regionu da postoje dokazi i priznanje da vlast prisluškuje opoziciju – istakao je Šarović.\nIz SDS-a podsjećaju u saopćenju da je Dodik o tome govorio u entitetskom parlamentu.\n-To što se sinoć dogodilo u Narodnoj skupštini Republike Srpske je dramatičan pečat jučerašnjeg zasjedanja. Član Predsjedništva BiH je u zvaničnoj instituciji dao priznanje da prisluškuje opoziciju. Čak se javno obratio i ministru unutrašnjih poslova po tom pitanju – kazao je Šarović.\nIstiče da je došlo vrijeme da sa funkcija odu oni koji varaju, sistemski kradu i nemaju šta da ponude.\n-Došao je trenutak da pobijede bolji, koji imaju program i projekte i koji su normalni. Vrijeme je da se okupimo oko jedne šire koalicije i najboljih kandidata i pobjeda na lokalnim izborima neće izostati – naglasio je predsjednik SDS-a.\nOn je rekao da su se tokom vanrednog stanja redale afere jedna za drugom i da je novac najmanje korišten za zdravstvo i zaštitu od pandemije, a više za javne nabavke i kupovinu informacionih sistema.\n-Javljaju se potencijalno ogromne afere sa poljskom bolnicom i drugim nabavkama. Vidimo da su i brojke zaraženih u Republici Srpskoj dva puta veće nego u Federaciji BiH a to i laiku izgleda veoma neobično. To pokazuje da mjere nisu dale rezultate i da je vanredno stanje samo iskorišteno za brojne sumnjive poslove. Ministar Šeranić koji je na početku davao optimizam je negdje sklonjen i marginalizovan, a pojavljivao se samo jedan čovjek – pojasnio je Šarović.\nGovoreći o radu Vijeća ministara BiH, predsjednik SDS kazao je da je postojeći saziv izvršne vlasti u BiH najgori u istoriji.\n-Oni nas iz dana u dan iznenađuju novim personalnim sazivom koji nije kredibilan i nemaju kapacitet da rade uspješno svoj posao, nemaju nikakvih rezulata, niti bilo kakve ozbiljne vizije. Smatram da je Vijeće ministara davno sazrelo za rekonstrukciju ili da što prije ode u istoriju -rekao je Šarović, saopćeno je iz SDS-a.\nPrethodni članakBiH odobren kredit od EU od 250 miliona eura\nNaredni članakU UKC RS-a preminule dvije osobe pozitivne na koronavirus


Kina: Počelo godišnje zasedanje političkog saveta – SveVesti.net\nKina: Počelo godišnje zasedanje političkog saveta\nOtvaranju skupa su prisustvovali kineski partijski i državni rukovodioci na čelu sa predsednikom Kine i generalnim sekretarom Centralnog komiteta Komunističke partije Si Đipingom, javio je Kineski internacionalni radio.\nKineski narodni politički savet, osnovan paralelno sa osnivanjem NR Kine 1949. godine, predstavlja najširi patriotski ujedinjeni front u Kini i važan deo sistema državne vladavine Kine.\nOvaj državni organ igra specifičnu ulogu u donošenju odluka o državnim i regionalnim smernicama i važnim pitanjima u političkoj, ekonomskoj, kulturnoj oblasti i u društvenom životu u zemlji, čineći važan kanal za promovisanje socijalističke demokratije, dodaje se u tekstu Kineskog radija.\nOve godine se slavi 100. godišnjica osnivanja Komunističke partije Kine.\n“Savet će u novoj razvojnoj fazi, bazirajući se na solidarnosti i demokratiji, dobro uraditi poslove na planu političkog savetovanja i izgradnje konsenzusa, kako bi udružio sve snage radi uspešnog početka sprovođenja petogodišnjeg plana“, naveo je Vang Jang, predsednik Nacionalnog komiteta Kineskog narodnog političkog saveta.\nPrevious Israživanje Svetske Agencije za hranu i poljoprivredu UN beleži rast povećanja indeksa hrane deveti mesec za redom\nNext Južnoafrička Republika: Pobegli krokodili iz uzgajališta, potraga u toku


Kosovska Mitrovica - Blic Sport\nKOSOVSKA MITROVICA SLAVILA ZLATO Srbija je odbranila evropsku vaterpolo titulu, a onda su navijači izašli na ulice /VIDEO/\nVaterpolo reprezentacija Srbije, čijeg je tima UNIQA zvanično osiguranje, slavila je u finalu Evropskog prvenstva sa 12:10 (7:7 nakon 32 minuta), nad Španijom.\nBasket karavan 3x3 prvi put u Kosovskoj Mitrovici, dominacija Novosađana na turnirima u Beogradu i Svilajncu\nKošarkaški klub Trepča, pod pokroviteljstvom “Privremenog organa opštine Kosovska Mitrovica“, 21. i 22. juna je prvi put imao priliku da ugosti 3×3 karavan na košarkaškom terenu tehničke škole „Mihailo Petrović Alas“.\nRAME UZ RAME SA VELIKIMA Odbojkaši Kosovske Mitrovice dolaze po trofej Kupa Srbije\nReč je o prvom timu iz naše južne pokrajine koji se plasirao na završni turnir Kupa Srbije, ali ne žele tu da se zaustave. Cilj je finale i izlazak u Evropu!\nUEFA neće sukobe Srba i Albanaca, kvalifikacije za Mundijal se neće igrati u Mitrovici\nEvropska fudbalska unija (UEFA) zabranila je reprezentaciji samoproglašene Republike Kosovo da u kvalifikacijama za Svetsko prvenstvo u Rusiji igra u Kosovskoj Mitrovici iz bezbednosnih i infrastrukturnih razloga.\nPESME I BAKLJADA Slavlje u Kosovskoj Mitrovici /FOTO/ /VIDEO/\nTrijumf fudbalera Srbije nad selekcijom Albanije (2:0) u Elbasanu slavi se i u Kosovskoj Mitrovici.\nIzgoreo stadion u Kosovskoj Mitrovici /VIDEO/\nDeo stadiona "Riza Lušta" u južnom delu Kosovske Mitrovice potpuno je izgoreo u subotu ujutru.\nUspeh vaterpolista proslavljen i u Kosovskoj Mitrovici\nGrađani severnog dela Kosovske Mitrovice su izašli na ulice da bi proslavili pobedu vaterpolo reprezentacije Srbije u finalu prvenstva Evrope u Budimpešti.\nPartizan ugostio fudbalere Trepče iz Kosovske Mitrovice, Varga grmeo od besa!\nFudbaleri Partizana ugostili su Trepču iz Kosovske Mitrovice, koji se takmiče u Zoni Morava i odigrali prijateljski meč u Sportskom centru Teleoptik u Zemunu. Crno-beli su pobedili sa 3:2, ali i prikazanom igrom prilično razljutili Zvonka Vargu, pomoćnika Vladimira Vermezovića.\nKrasić odveo dečake iz Kosovske Mitrovice na međunarodni turnir\nReprezentativac Srbije i fudbaler torinskog Juventusa Miloš Krasić obezbedio je finansijska sredstva potrebna za trodnevno učešće tridesetak dečaka iz škole fudbala "Trepča" iz Kosovske Mitrovice na Prvom međunarodnog fudbalskom festivalu "Vojvodina - Joma kup 2012" u Novom Sadu.


Jelena Minardi prkosi godinama i nadmorskim visinama\nPočetna/DOŽIVETI STOTU/Jelena Minardi prkosi godinama i nadmorskim visinama\nSana Life 12. maja 2016.\tDOŽIVETI STOTU, ZANIMLJIVOSTI, ZDRAVLJE Ostavite komentar\nU njenim godinama podvig je biti na nogama a ona svoje ne štedi pa iako joj fale još samo tri godine da upiše vek života Nišlijka Jelena Minardi ne odustaje od planinarenja\nPlaninari više od 50 godina a zdravlje je još uvek dobro služi pa tako može u prirodi da prepešači i više od deset kilometara. Ipak, zbog godina lekari joj ne preoručuju da se penje na nadmorskoj visini većoj od dve hiljade metara. A za sve je “kriv” pokojni suprug Velimir ili Đino Minardi koji je u čudesan svet planinarenja uveo suprugu i svog sina. Zato je sada ovoj vaspitačica u penziji glavni oslonac u osvajanju visina sin Slobodana (68).\nKlarinetista Velimir Minardi je ustvari Italijan Đino Minardi koji se ratnih godina kao zarobljenik obreo kod Aleksinačkih rudnika. Tu se priključio 21.srpskoj udarnoj diviziji gde je Jelena bila politički komesar. Buknula je ratna ljubav a zatim i brak. Svoj radni vek pokojni Velimir je proveo kao vojno lice, član Vojnog orkestra pri Niškom garnizonu.\n“Život s njim bio je lep i ispunjen i on je ljubav prema muzici, prirodi i svemu što je lepo preneo na nas. Osećam se svežom kad idem na planinu, zaboravim na probleme koje imamo u životu, mozak se odmori. U planini se čovek oseća divno, život mu se produžava, mislim svaki pohod produžava godinu dana života. Iako se planinarenjem bavim više od pola veka planinarsku značku sam dobila tek sa 82 godine kada sam prepešačila 60 kilometara, ponosna je Jelena koju mnoge generacije pamte kao vaspitačicu u osnovnoj školi „Učitelj Tasa“ u Nišu.\nLjubav prema izviđaštvu i planinarenju prenosila je najmlađima a sada su sa sinom članovi su planinarskog kluba „Železničar“ iz Niša i nemaju nameru da posustanu sve dok ih noge drže. Jelena ne može ni da se seti gde su sve planinarili ali su bili u Italiji, Francuskoj, Visoke tatre, Poljskoj, Mon Blan , Gran sasso, Gran paradiso, Materhorn, Švajcarska…\n“Volim da čitam i ručni rad, kao i svaka penzionerka ali se od moje generacije ipak razlikujem po velikoj volji za životom i novim saznanjima. Ispuni mi se srce kada vidim koliko sam omiljena među planinarima, doživljavaju me kao člana porodice i svoju maskotu, kaže Jelena.\nOznakeJelena Minardi planinarenje Železničar\nPrethodni Ljubavni odnos Evrope i Pukovnika u niškom teatru\nSledeći Po prvi put kampanja skrininga hormona štitaste žlezde


Potpredsjednica PDK - Çitaku: Kosovo treba da iskoristi izolaciju Rusije i bude ozbiljnije u dijalogu sa Srbijom | Info-ks.net\nPotpredsjednica PDK Çitaku: Kosovo treba da iskoristi izolaciju Rusije i bude ozbiljnije u dijalogu sa Srbijom\nPotpredsjednica Demokratske partije Kosova Vlora Çitaku izjavila je da bi Kosovo trebalo da bude ozbiljno u dijalogu sa Srbijom i da ponudi ozbiljnu ponudu za rješenje, kao i da bi premijer Albin Kurti trebalo da se ponaša odgovorno u dijalogu, a ne bahato, prenosi Koha.\n"Mora da nauči i koristiti naše pamćenje kako bi nas osnažio u dijalogu. Dogovore diktira politička volja jer, u suštini, problem Kosova i Srbije nije tehničke prirode, već politički. Premijer ne treba da se ponaša bahato, podsmeva i šali, jer to nikome ne djeluje zanimljivo. Kosovo mora da bude ozbiljno u dijalogu", rekla je Çitaku.\nPrema njenim riječima, važan je zamah za postizanje sporazuma između dve strane jer je, kako je istakla, Rusija trenutno izolovana zbog sankcija.\n"Rusija ima više sankcija nego Sjeverna Koreja i Iran, oslabljena, bez moći i uticaja unutar EU, ali još više u svijetu. Saveznik Srbije je veoma slab. Ne znamo koliko će ovo stanje trajati. Moramo to da iskoristimo, da budemo ozbiljni. Znam da dijalog zahtjeva diskreciju. U središtu je međusobno priznanje, Vlada Kosova mora da ima ozbiljnu ponudu", dodala je ona.\nÇitaku je naglasila da je spoljna politika živa procedura sa dinamikom i da je suština "prilagođavanje evropskoj infrastrukturi". Ona je rekla da opozicija u Skupštini Kosova ima konsenzus na temu dijaloga.\n"Vidjeli smo koordinaciju kosovske opozicije u parlamentu u mnogim tačkama. Mnoga su pitanja koja nas dijele, ali pokušaćemo da u oblasti spoljne politike odražavamo širi konsenzus", dodala je Çitaku.\nKomentarišući slučaj ambasadora Kosova u Hrvatskoj Martina Berishaja, koji je umešan u finansijski skandal u Sloveniji, Çitaku je rekla da je on počinio krivično djelo neprijavljivanjem imovine Agenici protiv korupcije.\n"Ako ništa drugo, ambasador Berishaj je sakrio imovinu i to je krivično djelo i za takve stvari su bile mnogo oštrije mjere od razriješenja. Kako je gospodinu Berishaju dato uvjerenje, odnosno državljanstvo za jedan dan, pošto je za to potrebna procedura, da li je izvršena verifikacija, jer se videlo da ima registrovane poslove koji nisu prijavljeni, želela bih da znam da li je verifikacija izvršena u ovom slučaju", upitala je Çitaku.\nÇitaku je komentarišući posjetu premijera Albina Kurtija Sjedinjenim Američkim Državama rekla da to liči na studijsku posjetu organizovanu za poslanike ili novinare.\n"Vidim da je premijer morao da posjeti Ameriku. Nikada se nije desilo da premijer ili predsjednik dođe u zvaničnu posjetu SAD i da se ne sastane sa državnim sekretarom ili potpredsjednikom", rekla je Çitaku.\nÇitaku je navela i de je pristup Kosova u odnosu na Grčku bio pogrešan, kada je riječ o projektu gasovoda.\n"Prije tri dana premijer Grčke je bio u Bijeloj kući i jedna od ključnih tačaka razgovora je bio projekat gasovoda i mislim da smo izgubili slučaj, učešće Kosova u ovom projektu bi bilo korisno u geopolitičkom kontekstu i kao vrijednost. Odnos sa Grčkom bi takođe bio pojačan", rekla je Çitaku.\nVlora ÇitakuRusijaizolacijadijalog sa Srbijom


Mlađenović: Za pet godina deportovano oko 300 ljudi @ Cafe.ba\nMlađenović: Za pet godina deportovano oko 300 ljudi\n"Uglavnom, riječ je o romskoj populaciji ili licima bošnjačke nacionalnosti", pojašnjava za Srnu LJubica Mlađenović, šef gradskog Tima za readmisiju, podsjetivši da su ova lica najviše zastupljena u samom gradu i u naselju Janja.\nBiH je potpisala Sporazum o readmisiji, koji podrazumijeva povratak državljana BiH koji su praktično deportovani, odnosno otišli pod prinudom iz zemalja EU, potpisnica sporazuma.\n"U sklopu naših projektnih aktivnosti /Projekat integrisanog programa podrške za reintegraciju povratnika po osnovu sporazuma o readmisiji/ uključeno je Ministarstvo za ljudska prava i izbjeglice BiH sa svojim partnerima", navodi Mlađenovićeva.\nU posljednjih nekoliko godina, posebno se radi na uključivanju lokalnih zajednica da preuzimaju osobe koje su prošle readmisiju, odnosno one koje, prema posljednjim podacima, imaju prebivalište u toj opštini ili gradu.\nMlađenovićeva napominje da je u prvoj fazi ovog projekta bilo uključeno 11 opština u integrisani program podrške, a sljedeća je podrazumijevala uključenje još deset, među kojima je i grad Bijeljina.\nPrva obaveza Gradu Bijeljina bila je formiranje lokalnog readmisionog tima koji je obuhvatio nekoliko institucija - Gradsku upravu, Dom zdravlja, Policijsku upravu, Zavod za zapošljavanje i Centar za socijalni rad.\nObaveza tima je da utvrdi u kakvom su zdravstvenom, socijalnom, obrazovnom i ekonomskom stanju ta lica i da sazna imaju li imovinu na području grada kako bi bili smješteni odnosno stambeno obezbijeđeni.\n"Sva ta lica su, uglavnom, obezbijeđena u pogledu smještaja, imaju imovinu ili su je uzeli pod zakup", napominje Mlađenovićeva za Srnu.\nNeke od ovih osoba su zaposlene, ali, zahvaljujući američkoj organizaciji CRS, postoje izdvojena sredstva za smještajne kapacitete onima koji nemaju nepokretnosti na području grada ili opštine u koju se vraćaju, ili, pak, da iznajme sebi prostor.\n"Grad Bijeljina ustupa svoje stanove koji će CRS u potpunosti da opremi. Od nas su dobili, za sada, prijedlog za pet stanova, te će njihova komisija izaći na lice mjesta i utvrditi potrebu za obnovom tih objekata", precizira Ljubica Mlađenović.\nOna napominje da smještaj ovih lica u tim stanovima može trajati šest mjeseci, a samo u posebnim slučajevima do godinu dana.\n"Ukoliko se ove osobe ponovo vrate u zemlju iz koje su deportovane, one više neće moći da podlegnu postupku readmisije", navodi Mlađenovićeva.\nNa Zavodu za zapošljavanje postoje mnogi projekti za zapošljavanje i samozapošljavanje Roma koji nisu iskorišteni i dosad se samo jedna romska organizacija ili Rom kao pojedinac javio da prihvati ta sredstva i započne posao.\n"Readmisija je izuzetno bitna, jer je to osnova za bezvizni režim", zaključuje Mlađenovićeva.\nBEZ POLITIČKIH PODJELA Auto-put ujedinio poziciju i opoziciju u Bijeljini


penzioneri Архиве - Biznis i Finansije\nHome\tTags\tPosts tagged with "penzioneri"\nU 2021. godini manje 30570 penzionera u odnosu na 2020. godinu\nPrema podacima sa sajta PIO fonda koji su dostupni od 2012. godine, broj penzionera rastao je po svim kategorijama, najviše 2014. godine, čak za više od 27.000\nSmanjio se udeo penzija u prosečnoj plati\n„Zbog pandemije sve druge zdravstvene potrebe bile su zapostavljene, ali su one ‘grizle’ život. Bez prevencije i lečenja, zbog nebrige i prepuštanja stihiji, stopa mortaliteta naglo je skočila, pre svega u populaciji najstarijih“, kaže on za Danas.\n„Švajcarska formula koja je počela da se primenjuje dosta je striktna, a s druge strane, na jaz između penzija i zarada uticale su povišice u javnom sektoru, koje su išle bez ikakvog kriterijuma. Tome nije prethodila reforma, ni uvođenje platnih razreda i u takvim uslovima logično je da penzije kaskaju za zaradama. Onda se vlast služi populizmom, daje jednokratne pomoći pokušavajući na taj način da prikrije zaostajanje penzija u odnosu na zarade“, objašnjava Đogović.


Predstavljeno rešenje za izgradnju brane na Baričkoj reci\nTanjug 10. februara 2022. 14:09\nBEOGRAD – Na sastanku u okviru projekta „Odbrana od poplava primenom aktivnih i pasivnih mera na teritoriji grada Beograda“ danas je predstavljeno idejno rešenje za izgradnju brane na uzvodnom delu sliva Baričke reke-reciretenzija „Barič“, saopštio je Beoinfo.\nIdejno rešenje predstavio je pomoćnik gradonačelnika Andreja Mladenović sa ciljem implementacije projekta „Odbrane od poplava i bolje pripremljenosti da se odgovori na rizike od prirodnih katastrofa – na poplave uzrokovane od vodotokova drugog reda na teritoriji grada Beograda“.\n„Na sastanku je prezentovano idejno rešenje izgradnja brane na Baričkoj reci, uzvodni deo sliva, retenzija „Barič“, naveo je Mladenović i istakao da Grad Beograd preduzima sve korake kako bi u narednih pet godina bile izgrađene neophodne brane i retenzije u cilju odbrane od poplava.\nDodao je da je, pored retenzije „Sikijevac“ čije je projektovanje u završnoj fazi, retenzija „Barič“ prvog prioriteta imajući u vidu štetu koju Barička reka u vreme velikih padavina izaziva stanovništvu i privredi u tom delu Beograda.\nIdejno rešenje je predstavila kompanija „Ehting“ iz Beograda, navedeno je u saopštenju.\nSastanku su prisustvovali članovi stručnog tima, sekretar za poslove odbrane, vanrednih situacija, komunikacije i koordinaciju odnosa sa građanima Darko Glavaš, direktor preduzeća JVP „Beograd vode“ Vladimir Batalović i predsednik opštine Obrenovac Miroslav Čučković.


Srpska kompanija pravi najveću evropsku Kovid laboratoriju - Biznis i Finansije\nHome\tVestiEkonomija\tSrpska kompanija pravi najveću evropsku Kovid laboratoriju\nPosle šest šlepera opreme, jutros je, uz pomoć PKS, iz Beograda put Holandije krenulo i 14 eksperata srpske kompanije Termovent. Oni će tamo raditi na uspostavljanju najveće Kovid laboratorije u Evropi za izradu testova i potencijalnu proizvodnju vakcine.\nLaboratorija bi trebalo da počne sa radom u julu ove godine. Prva faza projekta odnosi se na formiranje laboratorije za testiranje na Kovid 19, a druga, koju je Termovent već ugovorio, podrazumeva izradu prostora za proizvodnju vakcina. Kompanija ovaj projekat realizuje sa preduzećem Poonawall, za koje inače proizvodi i montira opremu i obezbeđuje zahtevane tehnološke uslove za proizvodnju vakcina i ostalih preparata iz te grupe.\nTermovent je do sada isporučio opremu za najveću Kovid laboratoriju u šest šlepera svojih gotovih proizvoda, a od sada će koordinisati rad svih stručnjaka na ovom poslu, među kojima su i montažeri iz Slovenije i drugih zemalja EU. Iz Srbije je otputovalo 14 eksperata, uglavnom mašinskih inženjera, specijalista za montažu Termoventove opreme. Oni će montirati opremu koja treba da obezbedi uslove za smeštaj tehnologije za Kovid laboratorije.\n„U otežanim uslovima transporta i poslovanja zbog pandemije, sa kakvim se nikada do sada nismo suočavali, uspeli smo da pošaljemo ljude u Holandiju zahvaljujući PKS, koja nam je pomogla da savladamo komplikovane procedure i ispunimo sve zahteve“, izjavio je Dušan Perović, predsednik Termoventa.\nOva porodična kompanija se bavi proizvodnjom, projektovanjem i montažom HVAC (heating, ventilating, and air conditioning) opreme i procesnih sistema. Prepoznatljiva je u zemlji i u svetu, između ostalog, i po proizvodnji „čistih soba“ za zdravstvo i farmaceutsku industriju.\nDušan Perović, osnivač i predsednik ove kompanije, je inače i četvrti po redu dobitnik nagrade EY Preduzetnik godine u Srbiji.\nIzvor i foto: PKS\nKrediti za finansiranje likvidnosti i obrtnih sredstava u Eurobanci\nStrauss Adriatic se uspešno izborio sa izazovima pandemije COVID – 19\nIz Kine stižu upozorenja da zapadna finansijska tržišta...\nOčekuju se nove sankcije EU i SAD usmerene...\nKako se vakcina kompanije Johnson & Johnson razlikuje...


BBI VIP BUSINESS CLUB U BANJOJ LUCI: SARAJEVO BUSINESS FORUM JE PRILIKA DA PRIVREDNICI BANJALUČKE REGIJE DOĐU DO INVESTITORA | Hayat.ba\nU organizaciji BBI VIP Business Cluba i BBI banke danas je u Banjoj Luci održana poslovna konferencija za više od 50 privrednika sa ovog područja.\nCilj konferencije je predstavljanje mogućnosti i potencijala banjalučke regije na predstojećem 11. Sarajevo Business Forumu (SBF) koji će se u glavnom gradu BiH održati od 20. do 22. aprila.\nNamjera BBI banke je da kreiramo što kvalitetnije i povoljnije uslove za privrednike i da ih podržimo u njihovom radu i razvoju. U fokusu današnjeg razgovora u Banjoj Luci su sektori turizma i IT-a, koji su identificirani kao najperspektivnije grane u ovoj regiji. Da bi se iskoristio postojeći potencijal potrebno je raditi na njihovom unapređenju i pronalasku novih investitora i poslovnih partnera. BBI banka putem svog BBI VIP biznis kluba kontinuirano radi na uvezivanju privrednika i otvaranju novih tržišta za regionalne kompanije. Svake godine na Sarajevo Buisness Forum dolaze investitori iz cijelog svijeta od Amerike, pa do Malezije. Investitori iz svijeta, ovaj region Jugoistočne Evrope posmatraju kao jedno tržište i samo tako smo im interesantni, pojedinačno smo suviše mali da bi bili konkurentni na svjetskoj mapi – izjavila je Azra Čolić, rukovodilac BBI VIP Business Cluba prilikom otvorenja skupa, dodavši da Bosna Bank International putem Sarajevo Business Foruma otvara brojne mogućnosti za pronalazak investitora i otvaranje novih tržišta, te pozvala privrednike da se priključe ovom značajnom događaju.\nSvježe investicije su neophodne kako bi privreda krenula naprijed. Privredna komora RS-a zainteresovana je da putem SBF-a dođemo da investitora. Ostala su još dva mjeseca do početka Foruma i nadam se da će privrednici iskoristiti priliku i dobro spremiti svoje projekete, te da će na predstojećem SBF-u pronaći poslovne partnere – kazao je Ćorić.\nVeć nekoliko godina učestvujem na Sarajevo Business Forumu i imam samo pozitivne utiske. Kako se bavimo, između ostalog, projektovanjem i proizvodnjom Internet opreme za bankarstvo na SBF-u uspostavili smo kontakte za izvoz na arapsko tržište, kao i na tržište Kine. Ovakvi događaji su od izuzetne važnosti za sve privrednike iz regiona koji na jednom mjestu mogu doći do veoma korisnih kontakata i prezentovati svoje proizvode i usluge – kaže Karabegović.\nPoslovni susreti BBI VIP Business Cluba u Banja Luci jedan su u nizu događaja koje BBI banka organizuje ususret 11. Sarajevo Business Forumu 2020. , koji će se održati od 20. do 22. aprila u glavnom gradu BiH. Više informacija o Sarajevo Business Forumu dostupno je na stranici: https://sarajevobusinessforum.com


Nemačke kompanije u Vojvodinu uložile milijardu eura › Made-in-Germany.rs\nEmilija Stefanović, direktorka Fonda za podršku investicijama Vojvodine (VIP fond) izjavila je da su nemačke kompanije u severnu srpsku pokrajinu do sada uložile blizu milijardu eura i zaposlile više od 11.200 radnika.\nU razgovoru sa delegacijom Berlinskog novinarskog kluba Stefanović je naglasila da je Nemačka najveći investitor u Vojvodini i objasnila da su nemačke kompanije do sada najviše ulagale u sektore automobilske industrije, u metalsko-mašinski sektor, kao i u farmaceutsku i prehrambenu industriju, prenosi agencija „Beta“.\nDelegaciju Berlinskog novinarskog kluba čini 16 novinara iz različitih medija kao što su „Frankfurter Allgemeine Zeitung“, „Deutsche Welle“, „Berliner Zeitung“ i drugih. Tokom posete Vojvodini novinari iz Nemačke razgovarali su sa predstavnicima pokrajinske Skupštine i Vlade, Fonda za podršku investicijama Vojvodine i nemačkih kompanija koje posluju u Srbiji.\nTom prilikom direktor kompanije „Fresenius medikal ker“ iz Vršca Vojislav Bugarski naveo je da ova kompanija trenutno zapošljava oko 600 radnika, a da radovi na izgradnji nove proizvodne hale u Tehnološkom parku u Vršcu teku po planu. Po njegovim rečima, ova investicija ima veliku podršku Vlade Vojvodine i VIP fonda, a do sada je završeno 85 posto radova. Kako je planirano, nova hala od preko 15.000 kvadratnih metara trebalo bi da bude gotova u novembru ove godine.\nMenadžerka za komunikacije kompanije „Siemens“ Jovana Žuržin kaže da trenutno imaju 1.150 angažovanih radnika, od kojih 1.000 radi u fabrici vetroparkova u Subotici. Ova kompanija u prethodnoj godini imala je, kako kaže, 68 miliona eura ukupnih prihoda, a ukupan iznos novih porudžbina vredi 82 miliona eura. U fabrici vetrogeneratora u Subotici vrednost proizvodnje u 2013. godini iznosila je 160 miliona eura, dok je proizvodni program ove fabrike u potpunosti namenjen stranom tržištu, navela je Jovana Žuržin.\nPredsednik Vlade Vojvodine Bojan Pajtić u razgovoru sa nemačkim novinarima istakao je da je za Vojvodinu važno da uspostavi dobru saradnju sa evropskim regionima u okviru „Dunavske strategije“, jer se tu nalazi mogućnost za ekonomsko-socijalni razvoj.


Kriket federacija Srbije obeležava šesti rođendan\nNaslovna » Izlasci » Sport » Kriket federacija Srbije obeležava šesti rođendan\nIgraÄi kriketa u Srbiji\nNeko drugi 18. novembar 2014. Sport Postavite komentar\nKriket federacija Srbije obeležava do kraja novembra šest godina od osnivanja.\nNizom aktivnosti u novembru, uključujući prezentaciju kriketa na 3. Međunarodnom sajmu sporta (Beogradski sajam, 27-30. novembar) i organizaciju Univerzitetskog kupa uz pokroviteljstvo GO Stari Grad uprava Kriket federacije Srbije sa igračima obeležiće važan datum za srpski kriket.\n– Prethodnih godinu dana doneli su daleko uzbudljivije nacionalno prvenstvo koje je okupilo čak osam timova. Zadovoljni smo napredovanjem najmlađeg beogradskog kriket kluba „Reservoir Dogs“ kao i razvojem kriketa u Bačkom Monošru. Dolazak delegacije ICC Evrope je bio važan jer predstavlja potvrdu razvoja i planova za naredni period – rekao je Haris Dajč, predsednik Kriket federacije Srbije\nIako se kriket u Srbiji igra još od 2007. godine kada je grupa entuzijasta počela da trenira, tek dve godine kasnije stvoreni su uslovi da se osnuje Kriket federacija Srbije koja je član Sportskog saveza Srbije a koji je podržalo Ministarstvo sporta i omladine.\nOsim domaćih igrača u kriket klubovima igra i nekolicina stranih igrača koji su uglavnom studenti Univerziteta u Beogradu, stipendisti programa „Svet u Srbiji“. (danubeogradu.rs)\nTagovidub izlasci kriket sajam sporta sajmovi sport vesti\nPrethodni Izložbe u KCB: „Ja“, „Tkanina“ i „Bio sam srećan…“\nSledeći Film: „20000 dana na Zemlji“ u bioskopima od 20. novembra


Pešačenjem i biciklom do čistijeg vazduha - Izazov\nRadio-televizija Srbije 22. septembra 2019. 23:08\nNajzagađeniji vazduh prošle godine udisali su građani – Beograda, Pančeva, Kosjerića, Užica, Smedereva, Valjeva, Kraljeva, Kragujevca, Subotice i Sremske Mitrovice.\n"Dominantan izvor zagađenja je grejanje tokom zimskih meseci, na prvom mestu to su individualna ložišta, odnosno domaćinstva, a zatim i male energane. Pojedinačno govoreći najveći zagađivač jeste ‘Elektroprivreda Srbije’. Svakako 20 do 30 procenata zagađujućih materija u vazduhu dolazi i od saobraćaja", ističe Filip Radović, direktor Agencije za zaštitu životne sredine.\nU Beogradu kvalitet vazduha se meri na 25 mesta. Trenutno udišemo čist vazduh, dok je u grejnoj sezoni koncentracija zagađujućih čestica deset puta veća.\n"Pre svega su to oksidi azota suspendovane čestice, ugljenmonoksid i druge materije koje nastaju kao produkt sagorevanja fosilnih goriva. To jesu zagađujuće materije, zato što imaju negativan uticaj na zdravlje ljudi, a prirodno je i logično zaključiti da su tu pre svega na udaru respiratorna oboljenja i oboljenja kardiovaskularnog sistema", objašnjava Andrej Šoštarić iz Gradskog zavoda za javno zdravlje Beograd.\nBeograd se obavezao da do 2030. godine smanji emisiju ugljendioksida za 40 odsto. Da bi se to postiglo grad treba da poboljša i sistem daljinskog grejanja i javni prevoz. U tome bi trebalo da pomogne i kandidatura za zelenu prestonicu Evrope u čemu Beograd ima podršku Japana i Evropska banke za obnovu i razvoj.\n"Da više koristimo ili javni prevoz ili bicikl ili da pešačimo, to je jedna od najvažnijih mera. Takođe je vrlo značajno da obezbedimo adekvatne uslove, a to je da imaju biciklističke staze da imaju pešačke zone i da taj javni prevoz bude takav da proizvodi manje štetnih gasova", navodi Zoran Radojičić, gradonačelnik Beograda.\nSada je pošumljeno 15 procenata područja glavnog grada, a plan je da pod zelenilom bude 25 odsto. U borbi za čist vazduh to je i najefikasnije i najjeftinije rešenje i za celu Srbiju gde bi trebalo da se pošumi 40 odsto teritorije.\nTRESLI SMO I SVET: „Novosti“ već 66 godina izveštavaju o značajnim…\nMinistar prosvete najavio reformu srednjeg obrazovanja: Stručne škole –…\nPredsednik Aleksandar Vučić čestitao našoj kompaniji: Tradicija dostojna poštovanja,…\nPročitajte u rođendanskom – prazničnom broju “Večernjih novosti”\nMnogo zainteresovanih za besplatne pravne usluge: Pomoć traže žrtve porodičnog…\nKosovo spremno za prve optužnice i hapšenja\nOd priče u kojoj Albanci napadaju dvojicu vojnika JNA sledila mu se…\n„Sloboda 2019“ – prikaz 100 borbenih vozila i 25 letelica\nZakazano saslušanje vaspitačica vrtića u kom je dete popilo asepsol\nPREOKRET NA SUĐENjU DARKU KOSTIĆU: Šefket (22) lagao da ga je kreator…\n„Da sam organizovala šverc koakina, bolje bih prošla“:…\nTRESLI SMO I SVET: „Novosti“ već 66 godina izveštavaju o…\nMinistar prosvete najavio reformu srednjeg obrazovanja: Stručne škole…\nPredsednik Aleksandar Vučić čestitao našoj kompaniji: Tradicija…


Kovačevski: S Makedonija nije više hibridni režim, nastavljamo da unapredjujemo demokratiju\nBeta 11. februara 2022. 15:35\nPremijer Severne Makedonije Dimitar Kovačevski objavio je danas da Severna Makedonija, prema Ekonomistu, više nije „hibridni režim“ i istakao da će njegova vlada nastaviti da unapredjuje slobodu i demokratiju.\nKako je napisao na Fejsbuku, „prema istraživanju uglednog Ekonomista o indeksu demokratije u svetu, Severna Makdoniija više nije rangirana kao ‘hibridni režim’ i ušla je u zonu funkcionalnih demokratija kao ‘demokratija sa nedostacima'“.\nKako je saopštila vlada u Skoplju, prema kriterijumima koji su mereni u istraživanju Ekonomista, funcionalnost te vlade je u kontinuiranom rastu od 2017. godine.\nCilj je da se Severna Makedonija vrati na visok novo koji je poslednji put notiran 2006, od kada se zemlja nalazila u stalnom padu koji je 2016. kulminirao definicijom „hibridni režim“, navodi se u saopštenju.\n„Ne tako davno bili smo svedoci koliko je opasno kada demokratski nazadujemo. Zbog prethodne vlasti (VMRO DPMNE Nikole Gruevskog) i autokratskog vladanja smo bilo rangirani ka hibridni režim. Ostajemo posvećeni unapredjenju prava gradjana i medija, gradeći slobodno društvo“, napisao je Kovačevski.\nIndeks demokratije u Severnoj Makedoniji je, prema Ekonomisitu, poboljšan za pet mesta – sa 78. mesta medju 167 zemalja u 2020, na 73. mesto u 2021. godini.\n„Prema kriterijumima rangiranja, Severna Makedonija u četiri, od ukupno pet kategorija, ima ocenu iznad prosečne od 6,03. Najbolja je u delu izbornog procesa i pluralizma – 7,42, u kojima ima kontinuiran napredak“, ističe vlada Dimitra Kovačevskog.


Istraživači CERN-a u Beogradu diskutuju o česticama od kojih je sazdan univerzum - National Geographic Srbija\nViše od 80 istraživača iz preko 20 zemalja, angažovanih u okviru CERN-ove kolaboracije ATLAS, boraviće ove nedelje u Beogradu gde se održava međunarodna radionica ATLAS Standard Model Workshop.\nOBJAVLJENO: 16. 09. 2019.\nOvo je prvi međunarodni skup u fizici čestica koji se održava u našoj zemlji od kako je Srbija ove godine postala punopravna članica CERN-a.\nRadionica će okupiti istraživače koji se suočavaju sa eksperimentalnim i teorijskim izazovima u merenjima parametara Standardnog modela elementarnih čestica. Dosadašnji rezultati, dobijeni na osnovu podataka prikupljenih u CERN-u, upoređivaće se sa poslednjim teorijskim predviđanjima i interpretacijama, a diskutovaće se i o preciznosti merenja. Istraživači će se osvrnuti i na nova merenja koja bi mogla pomoći da se rasvetle mehanizmi interakcija između fundamentalnih čestica od kojih je sazdan Univerzum.\n: Evropska organizacija za nuklearna istraživanja, CERN, primila je Srbiju kao svoju 23. državu članicu, nakon što je primila formalnu potvrdu UNESCO da je Srbija pristupila CERN-ovoj konvenciji.\nSvečano otvaranje ATLAS radionice biće održano u Svečanoj sali Srpske akademije nauka i umetnosti, u utorak, 17. septembra u 9 časova, a učesnike će pozdraviti prof. dr Vladimir Popović, državni sekretar u Ministarstvu prosvete, nauke i tehnološkog razvoja, prof. dr Ivanka Popović, rektorka Univerziteta u Beogradu, zatim dr Aleksandar Bogojević, direktor Instituta za fiziku u Beogradu, kao i istraživač Instituta za fiziku, dr Nenad Vranješ iz ATLAS grupe, nosilac organizacije skupa. Nastavak radionice koja traje do 20. septembra, je zatvorenog tipa, a pored predavanja i diskusija, biće održane i dve praktične sesije.\n: Nakon šest godina pridruženog članstva, Republika Srbija uskoro postaje punopravni član Evropske organizacije za nuklearna istraživanja (CERN).\nPrethodnih godina, ATLAS radionice bile su održane u Laboratoriji za fiziku elementarnih čestica u Ansiju u Francuskoj (2015), na Univerzitetu u Madridu (2016), Aristotelovom univerzitetu u Solunu (2017) i Univerzitetu Кraljica Meri u Londonu (2018). S obzirom na zapažene rezultate naše ATLAS grupe, ovogodišnji organizator skupa je Institut za fiziku u Beogradu, koji je član ATLAS kolaboracije duže od 15 godina.\nCERN Fizika Beograd Nauka


Okrugli sto na temu „Uklanjanje arhitektonskih barijera na objektima u javnoj upotrebi” održan na Cetinju\nDatum objave: 22.11.2018 10:37 | Autor: Ministarstvo održivog razvoja i turizma\nTreći Okrugli sto na temu „Uklanjanje arhitektonskih barijera na objektima u javnoj upotrebi“, uu organizaciji Ministarstva održivog razvoja i turizma, održan je u utorak 20. Novembra na Cetinju. Pored predstavnika Ministarstva i Prijestonice, Okruglom stolu prisustvovali su i predstavnici Glavnog grada Podgorice i opština Mojkovac, Danilovgrad i Kolašin. Takođe, prisustvovali su i predstavnici NVO koje se bave pitanjima lica sa invaliditetom: Udruženje mladih sa hendikepom Crne Gore, Udruženje paraplegičara Crne Gore, Savez slijepih i NVO „Srce” iz Mojkovca.\nNakon uvodnog dijela koji su imali predstavnika Ministarstva, predstavnici lokalnih uprava su saopštili koje su aktivnosti sprovedene na lokalnom nivou tokom 2018. i koje su planirane za 2019. godinu. Predstavnici Prijestonice Cetinje istakli su da je urađen Akcioni plan za OSI i da zgrada lokalne uprave ima pristupnu rampu na glavnom ulazu. U prizemlju je prilagođen građanski biro, ali nije omogućeno kretanje po spratovima gdje se nalaze brojni organi lokalne uprave. Većina objekata u javnoj upotrebi u Prijestonici i dalje je nepristupačna.\nIzrada Akcionog plana u Opštini Kolašin je u fazi Nacrta. Objekti u javnoj upotrebi na lokalnom nivou djelimično su prilagodjeni. Opština Mojkovac u 2019. godini planira izradu Lokalnog akcionog plana za prilagođavanje objekata u javnoj upotrebi licima sa invaliditetom kao i izradu pristupnih rampi za pjesačku stazu u sportskoj zoni. Takođe, planirano je prilagodjavanje raskrsnica i pjesačkih prelaza osoboma sa invaliditetom u samom centru grada. U Opštini Danilovgrad privode se kraju radovi na postavljanju rampe na zgradi opštine, a u narednom periodu planirana je rekonstrukcija trotoara, raskrsnica i trgova.\nU Glavnom gradu, zgrada gradskog parlamenta je pristupačna za OSI i dostupne su sve šalterske službe. Uradiće se idejni i projekat za plato oko autobuske stanice, za šetaliste oko obala rijeka Morače i Ribnice kao i za Gradski stadion (istočna tribina) i poslovni prostor „Beko“.\nPredstavnici NVO sektora istakli su da, pored pristupnih rampi, koje su samo jedan od elemenata pristupačnosti objektima, treba obratiti pažnju i na taktilne staze vodilje, zvučnu signalizaciju i natpise na Brajevom pismu. Takođe, insistirali su da javni prevoznici imaju na raspolaganju određeni broj autobusa koji bi bili dostupni licima sa invaliditetom i da je potrebno postaviti više semafora sa zvučnom i svjetlosnom signalizacijom u gradu.\nNa kraju, zaključeno je da postoji pozitivan pomak u ovoj oblasti, kao i da je potrebno nastaviti sa aktivnostima u cilju donošenja Akcionih planova i realizacije istih, kako bi se objekti u javnoj upotrebi učinili pristupačnim za lica sa invaliditetom.


Počinje Beogradski sajam automobila › Made-in-Germany.rs\nNa “Beogradskom sajmu” sutra počinje Međunarodni salon automobila, najreprezentativniji i najstariji regionalni događaj u automobilskoj industriji, na kome će se do 2. aprila predstaviti preko 400 izlagača, proizvođača, uvoznika, predstavnika ili distributera automobilskih brendova iz tridesetak zemalja sveta, prisutnih na tržištu Srbije.\nPod sloganom “Godine prolaze strast ne prestaje”, beogradski Sajam automobila okupiće kompletnu ponudu svih vidova drumskog saobraćaja, autombilske i prateće industrije, lakih dostavnih vozila i garažno-servisne opreme, najraznovrsniju moguću paletu performansi, dizajnerskih i tehničko-tehnoloških inovativnih rešenja, ali i ponudu banaka, lizing kompanija i osiguravajućih društava.\nPored premium ekskluziva i novih modela, posetiocima će biti predstavljeni i motori sa alternativnim pogonskim rešenjima i najnovijim tehnologijama, kakvi su BMW električni modeli “i3” i “i8”. Velikim sajamskim izlagačima ove godine će se po prvi put priključiti i novi uvoznik, kompanija “Britiš motors”, sa prestižnim “Jaguarovim” i “Rendž roverovim” programom.\nU isto vreme sa Salonom automobila, po 11. put će biti održan i Međunarodni sajam motocikala, delova i opreme “Motopassion”, koji će okupiti aktuelne i premijerne ponude dvotočkaša sa svih svetskih meridijana, a uz to i kvadova (ATV vozila), skutera, opreme za vozila i vozače, kao i znatno više proizvođača bicikala.\nSajam će pratiti i izuzetno širok spektar dodatnih informativnih, edukativno-obrazovnih, zabavnih, takmičarskih i nagradnih dogođaja. Izbor “automobila godine” u različitim kategorijama, “eko automobila“, “izbor za miss”, “Family day” i druge manifestacije samo su deo tradicionalno veoma posećenih sajamskih dešavanja.


Po svaku cijenu sprečavaju ranije penzionisanje, ali nerado spuštaju starosnu granicu – Bankar.me\nNovember 13, 2019 Članci, CRNA GORA, MAKRO, SVE VIJESTI Leave a comment\nBrisel ali i Svjetska banka nijesu oduševljeni kompromisnim dogovorom za spuštanje starosne granice, jer je upravo njihova preporuka bila da zaposleni što duže ostanu na tržištu rada i da se po svaku cijenu spriječi ranije penzionisanje, piše Portal Analitika.\nPodsjetimo, trenutno je na snazi (uz prelazni period) stroži zakon koji kaže da muškarci idu u starosnu penziju sa 67 godina, a žene sa 65 uz minimalni radni staž od 15 godina.\nTo praktično znači da Predlog zakona minimalno kasni i zbog činjenice da sve sistemske zakone kontroliše Brisel, i preko “mišljenja” daje zeleno svjetlo.\nPenzioni sistem nije održiv\nPostojeći penzioni sistem međugeneracijske solidarnosti je praktično neodrživ na duže staze, pa su potrebni bolni rezovi.\nOsim zaustavljanja starosne granice na 66, odnosno 64 godine života, dogovoreno je da se uz uslov za starosnu penziju od 40 godina staža osiguranja, kumulativno, propiše 61 godina života.\nPenzije će biti nešto veće\nKad se primijene novi propisi, penzije će sigurno biti nešto veće, budući da su iz obračunskog perioda isključiti četvrtina najnepovoljnijih godina.\n“Krajnjom nebrigom nadležnih u Vladi veliki broj građana kojima je prestao radni odnos još ne primaju penziju čekajući usvajanje zakonskih izmjena koje im omogućavaju povoljnije uslove za ostvarivanje prava na penziju i izuzimanje četvrtine najlošijih nevezanih godina iz osnovice za utvrđivanje visine penzija”, saopštio je SDP.\nPOJMOVIgramnica za penzije Penzije penzionisanje zakon o PIO\nPrevious Ponovo stopirana gradnja solitera u Budvi\nSljedeći EU diktira Crnoj Gori kako da zadrži euro


Ponuda Telekoma Srbije najbolja, ali Telekom Albanije ide Bugarima za 50 mil EUR – Bankar.rs\nHome/SLIDER/Ponuda Telekoma Srbije najbolja, ali Telekom Albanije ide Bugarima za 50 mil EUR\nPonuda Telekoma Srbije najbolja, ali Telekom Albanije ide Bugarima za 50 mil EUR\nBugarska kompanija Albanija Telekom Invest AD kupiće za 50 miliona evra albansku kompaniju Telekom Albanija Sh.A. od grčke telekomunikacione kompanije OTE.\nVlasnici bugarske kompanije Albanija Telekom Invest su Spas Rusev, koji poseduje i kontrolni paket bugarskog telekom operatera Vivakom (Vivacom), i bugarski investitor albanskog porekla Elvin Guri, saopštio je Dojče telekom, koji je preko OTE vlasnik albanske kompanije, prenosi Beta.\nPonuda Telekoma Srbija bila je, kako su ranije preneli mediji, u finansijskom smislu najbolja i iznosila je oko 60 miliona evra, ali je albanski premijer Edi Rama oktobra prošle godine rekao da on nije “preferencija” albanske vlade za kupovinu Telekoma Albanije.\nRama je rekao da njegova vlada obično ne učestvuje u privatnim transakcijama, ali da želi da izrazi svoje mišljenje pošto je tržište mobilne telefonije “strateški sektor”.\nPredsednik i izvršni direktor OTE Mihael Camaz ocenio je da “prodaja Telekoma Albanija zaokružuje uspesno ulaganje OTE Grupe u Albaniji”.\n“To je strateška odluka, u kontekstu redefinisanih prioriteta i razvojnih planova OTE Grupe, kako bi se tvorila vrednost za sve deoničare i podržao održivi razvoj”, naveo je Camaz.\nOn je zahvalio menadžmentu i zaposlenima Telekoma Albanija na dosadašnjim uspesima i na zdravoj saradnji sa OTE Grupom.\n“Preuzimanje kompanije od jake i preduzetničke investicione grupe garantuje njen rast i stvara uslove za dalje jačanje njene tržišne pozicije”, poručio je Camaz.\nAkvizicija Telekom Albanije telekom srbije\nUniCredit: Bankarski sektor u regionu CIE pokazuje značajan potencijal


Han tvrdi da je EU potcijenila utjecaj Kine na Balkanu: Kritizirao zajam za izgradnju Bloka 7 u Tuzli\nREAKCIJE Evropski komesar za proširenje\nEvropska unija je potcijenila utjecaj Kine na Balkanu, rekao je evropski komesar za proširenje Johanes Han i izrazio zabrinutost zbog nivoa zajmova koje od Pekinga uzimaju te zemlje.\nHan je, u razgovoru za Fajnanšel tajms objavljenom danas na vebsajtu lista, rekao u osvrtu na rivalske utjecaje u regionu, da je zabrinut što neke zemlje uzimaju jako velike zajmove od Kine da bi platile za infrastrukturu čime se povećava rizik od dugoročne štete za njihove krhke privrede, prenose Vijesti.me.\nKako navodi Fajnenšel tajms, region Balkana je mjesto gdje se za utjecaj utrkuju EU koja nudi perspektivu pristupa za još nekoliko zemalja poslije ulaska Hrvatske 2013. godine i Rusija koja ima kulturne i vjerske veze u regionu.\nMeđutim, izjave Hana nagovještavaju zabrinutost da bi utjecaj Pekinga mogao da postane dodatni izvor nestabilnosti, navodi list.\n- Možda smo precijenili Rusiju i potcijenili Kinu, a treba objema da damo odgovarajuće mjesto - rekao je Han.\nFT navodi da Kina u posljednje vrijeme znantno investira na Balkanu, koji je dio takozvanog formata 16 plus 1, koji uključuje 11 EU zemalja i pet zemalja koje nisu članice Unije - Albaniju, BiH, Sjevernu Makedoniju, Crnu Goru i Srbiju.\nHan je rekao da su centralnoevropske zemlje kao što su Češka i Poljska postale obazrive prema kineskim investicijama poslije optužbi SAD o špijuniranju uperenih prema kineskoj telekom komapnijei Huawei ali da su balkanske zemlje privučene zajmovima i investicijama u infrastrukturu koji se dodjeljuju uz manje nadzora.\nHan je kritizirao projekat izgradnje autoputa u Crnoj Gori koji finansira Kina i koji je podigao dug zemlje na 80 odsto BDP, a istovremeno su podignuti porezi i uvedeno djelimično zamrzavanje plata javnih službenika.\nOn je takođe kritizirao odluku EU da finansira sa 80 odsto most u Hrvatskoj koji gradi kineska kompanija koja po njegovim riječima najvjerovatnije dobija subvencije kod kuće.\nFT navodi da bosanske vođe spremaju da potpišu garanciju za zajam koji pokriva 100 posto zajma od 614 miliona eura od kineske Eksim banke da se finasira elektrana na ugalj.\nJohannes Hahn Evropska unija Kina Blok 7\nFederika Mogerini i Johanes Han: Danas se sjećamo jednog od najmračnijih momenata čovječanstva


Pristalice SNS ispred zgrade Narodne skupštine Srbije počele su da pristižu još juče iz cele Srbije, Foto: VOA\nVeliki broj građana iz cele Srbije pristiže na plato ispred Palate Srbija, na Novom Beogradu, odakle će krenuti ka centru, gde se kasnije danas održava skup u okviru kampanje "Budućnost Srbije". Građani nose zastave Srbije, transparente.\nBalša Božović podneo krivičnu prijavu protiv ministra policije\nNa parking ispred gradske plaže Štrand u Novom Sadu od podneva pristiže ogroman broj ljudi, ali i autobusa, a slična situacija je i u mnogim drugim gradovima u Srbiji, javljaju mediji.\nDvadeset autobusa iz Gornjeg Milanovca na putu je ka Beogradu gde se danas održava skup "Budućnost Srbije", a izveštaji navode da je više od 10 autobusa krenulo put Beograda iz Užica, Čačka, Kraljeva, Nove Varoši, Priboja, Bajne Bašte, a pridružili su im se i građani Višegrada, kako bi svi zajedno krenuli u Beograd da pruže podršku skupu.\nNa skup u glavnom gradu krenuli su i Srbi iz Crne Gore.\nZbog najavljenog velikog broja učesnika skupa, koji se očekuju iz svih delova Srbije, saobraćaj će privremeno biti obustavljen u više ulica, saopšteno je iz Policijske uprave Beograda. Trg Nikole Pašića zatvoren je za saobraćaj do ponoći.\nSaobraćaj na većini mostova stoji, a preporuka je da građani koriste Gazelu i most na Adi. Gužve u glavnom gradu su počele još rano jutros, a većina glavnih bulevara koji vode sa Novog Beograda, kao i Bulevar kralja Aleksandra su zatvoreni za saobraćaj.\nPoslanik Narodne skupštine Srbije Ðorđe Vukadinović izrazio je želju da današnji skup u okviru kampanje “Budućnost Srbije” u Beogradu protekno mirno kao što je protekao i protest dela opozicije koji je održan u subotu, apelujući i na vlast, koja kaže, ima veću odgovornost, ali i na opoziciju da ne demonizuju i ignorišu jedni druge.\nKada je u pitanju, kako kaže, demonizovanje opozicije od strane vlasti, Vukadinović je kao naveo, kako tvrdi, smanjivanje broja prisutnih na opozicionim protestima, što, tvrdi, istematski radi predsednik države i medija koji podržavaju vlast.\n“Ne sumnjam da će današnji skup biti masovan”, ponovio je Vukadinović, ali je apostrofirao mogućnost da je određeni broja "službenika danas dovedenih što milom, što silom", te naveo i da je da je nedopustivo i to da se koriste javni resursi, kao što su autobusi, kojih će se danas naći na stotine kako bi dovezli građane iz cele Srbije na skup.\nPodsetio je da je danas tačno šest godina od potpisivanja briselskog sporazuma o normalizaciji odnosa između Beograda i Prištine, i irekao da je Briselski sporazum “faktičko priznanje nezavisnosti Kosova i zaokruživanje teritorijalnog integriteta Republike Kosova” i za to optužio vlada SNS-SPS koja je e to učinila potpisujući sporazum”.\nMinistarka građevinarstva, saobraćaja i infrastrukture i član predsedništva SNS Zorana Mihajlović izjavila je danas da očekuje da će miting u okviru kampanje "Budućnost Srbije" biti veličanstven i pozvala građane da se pridruže u što većem broju.\n"Pozivam građane da nam se pridruže, ovo nije pitanje političkih partija već da li hoćemo da živimo u lepoj, modernoj Srbiji ili da se vratimo unazad", rekla je Mihajlović.\nOrganizatori protesta u pismu Vučiću poručili da su građani, a ne podanici


Čarls Kapčan, Savet za spoljnopolitičke odnose\nAnalitičar uglednog nevladinog Saveta za spoljnopolitičke odnose ističe da je, pre nego što se može zaključiti da je moguće približavanje SAD i Irana potrebno utvrditi šta stoji iza pozitivne retorike iranskog predsednika Hasana Rohanija.\nNajvažnije za sada je to što novi iranski predsednik Rohani očigledno uživa podršku vrhovnog duhovnog vođe Alija Hameneija, a time i podršku političke elite u svojoj zemlji, jer bez nje ne bi mogao da pregovara sa Zapadom, kaže Kapčan:\n“Po svemu sudeći, vrata su odškrinuta za početak ozbiljnog razgovora o iranskom nuklearnom programu, što je od primarne važnosti za Vašington. Postoje i druga pitanja vezana za Iran koja su značajna za SAD, uključujući bezbednost u regionu, zatim Avganistan, Irak, Hezbolah i Siriju. Međutim, pristanak Irana da ograniči svoj nuklearni program na civilne potrebe i dozvoli neometane inspekcije svih svojih nuklearnih postrojenja, kako bi Međunarodna agencija za atomsku energiju mogla sa sigurnošću da ustanovi da Iran odustaje od drugih nuklearnih ambicija - bio bi najveći dobitak.”\nRazgovori sa Iranom neće biti laki, dodaje Kapčan. Posle 35 godina američko-iranskog animoziteta, predsednik Obama je suočen sa prilično ušančenim otporom prema diplomatskom rešenju kod nekih uticajnih krugova u zemlji:\n“Obama je suočen sa Kongresom u kojem, prvo, demokrate i republikanci nemaju zajedničko mišljenje gotovo ni o jednom pitanju. Drugo, Kongres je već decenijama izuzetno oštar prema Iranu, usvajajući često oštrije sankcije protiv Irana, nego što su neke američke administracije smatrale neophodnim. Predsedniku Obami neće tako lako poći za rukom da uveri članove Kongresa da je došao trenutak za pravi dogovor sa Iranom.”\nU takvim okolnostima biće važno da razgovor sa Iranom od samog početka urodi plodom, nastavlja Kapčan:\n“SAD od Irana očekuje da već u prvoj rundi razgovora navede konkretne mere koje je spreman da sprovede odmah. Nema tajni oko njih. Pre svega treba da pređe na proizvodnju isključivo nisko obogaćenog uranijuma od kojeg se ne može proizvesti nuklearno oružje. Takođe je neophodno zatvaranje podzemnih nuklearnih postrojenja u Fordou, zbog zabrinutosti Izraela da ih nije moguće eliminisati vojnim sredstvima. I kao što sam već pomenuo, Teheran mora da omogući međunarodnim inspektorima slobodan pristup svim svojim nuklearnim lokacijama.”\nSAD i druge zapadne zemlje bi na ispunjavanje pomenutih uslova, odgovorile postepenim ukidanjem ekonomskih sankcija i diplomatske izolacije Teherana. Ali, ako do kraja ove ili početkom iduće godine ne bude opipljivih rezultata, entuzijazam za postizanje detanta sa Iranom će da nestane, zaključuje Kapčan.


Svedok: Vojska SRJ me izbacila iz kuće u Mitrovici\nSvedok optužbe na suđenju predsedniku SDP Oliveru Ivanoviću optužio je danas pripadnike Vojske SRJ da su ga s porodicom izbacili iz kuće uMitrovici 1999. godine.\nSvedok Isa Mustafa je naveo da je živeo u Njegoševoj ulici u južnom delu Mitrovice, odakle su ga pripadnici Vojske izbacili 14. aprila 1999. godine sa celom porodicom.\nMustafa, radnik Kosovske elektro energetske kompanije i bivši fudbalski sudija, detaljno je opisao događaj odgovarajući na pitanja tužioca Cezara Mihalčuka.\nPored Ivanovića za zločine nad Albancima 1999. i 2000. godine optuženi su nekadašnji oficir MUP-a Srbije Dragoljubu Delibašić, Ilija i Nebojša Vujačić i Aleksandar Lazović.\nPredstavnici Građanske inicijative SDP, očekuju da njihov lider Oliver Ivanović kraj sudskog procesa, koji se vodi protiv njega, dočeka na slobodi.\nDavanjem iskaza svedoka Ise Mustafe (53) iz Mitrovice koji odgova na pitanja tužioca Cezara Mihalčuka danas je počeo dokazni postupak u procesu protiv Ivanovića i još četvorice Srba.\nIvanović je optužen da je na Kosovu počinio krivično delo ratnog zločina nad civilnim stanovništvom 1999. godine, a zaprećena kazna za to delo je od pet godina do doživotne robije.Ivanović je, prema navodima optužnice, 14. aprila 1999. godine u Severnoj Mitrovici, kao vođa srpske paravojne policijske jedinice podsticao grupu podređenih pripadnika paravojnih snaga policije da počine ratne zločine protiv civila.\nPrema optužnici, Ivanović je naredio ubijanje deset kosovskih Albanaca od kojih je četvoro i ubijeno vatrenim oružjem od strane neidentifikovanih pripadnika paravojnih snaga policije koji su bili pod Ivanovićevom kontrolom.\nI ostaloj četvorici Srba Dragoljubu Delibašiću, ocu i sinu Iliji i Nebojši Vujačiću i Aleksandru Lazoviću optužnicom prete višegodišnje kazne zatvora ako na sudu budu potvrđeni navodi optužnice za ubistvo i pokušaj ubistva.Sva petorica optuženih Srba izjasnili su se da nisu krivi za dela koja im se stavljaju na teret.


Srbijavode - Saopštenje_o _ukidanju_vanredne_odbrane_od_poplava\nJVP "Srbijavode" izdale su nalog za ukidanje vanredne odbrane od poplava na području Republike Srbije u nadležnosti JVP "Srbijavode".\nAktuelne hidrološko meteorološke prognoze ukazuju da se u narednom periodu ne očekuju padavine koje bi mogle izazvati izlivanja i plavljenja na slivovima bujučnih tokova na vodnim područjima u nadležnosti JVP „Srbijavode“.\nShodno ovim prognozama, nalaže se sledeće:\n1. Dana 7. juna 2019. u 15:00 časova, prestaje važnost naloga broj D-18/140-1 od 3. juna\n2019. godine, kojim je od strane Glavnog rukovodioca odbrane za područje u nadležnosti JVP „Srbijavode“ naloženo uvođenje vanredne odbrane od poplava na svim objektima iz Operativnog plana („Službeni glasnik RS“, br. 14/19.).\n2. Ostaju na snazi Naredbe o uvođenju vanredne odbrane koje su proglašene na deonicama vodotokova na kojima su zabeleženi talasi velikih voda sa tendencijom daljeg porasta – ( za D.23. – D.23.2., S.6.-S.6.3., M.12. – M.12.3. objekat 1., M.12. – M.12.6. Objekat 1., M.12. – M.12.7., M.12. – M.12.8., M.12. – M.12.9., M.12. – M.12.10. objekat 2., M.12. – M.12.11., M.12. – M.12.12., M.13. - M.13.6., M.13. - M.13.1. objekat 3., 4. i 5., M.10 – M.10.9.). Ovim naredbama je odobreno kontrolisano izvršenje hitnih intervencija za obezbeđenje funkcionalnog stanja zaštitnih objekata.\n3. Na snazi ostaju i nalozi za evidenciju i ekspertize poplavnih događaja na slivu Bjelice na području opštine Lučani, na slivovima bujičnih tokova u zoni Krupnja i nalozi za brane „Goli Kamen“, „Rastovnica“ i „Barje“.\n4. U narednom periodu, saglasno hidrološkoj situaciji, primenjuju se odredbe Opšteg i Operativnog plana odbrane od poplava.\n5. Uz prethodnu saglasnost Glavnog rukovodioca Stručne službe subjekata iz Operativnog plana izvršavaju mere otklanjanja posledica na poplavljenim područjima.


CINS: Niškim lekarima u samoizolaciji biće smanjene plate za trećinu\nZaposlenima u Kliničkom centru Niš koji su završili u samoizolaciji boreći se protiv korone država će smanjiti platu za trećinu.\nDirektor ove ustanove Zoran Radovanović kaže za CINS da to nije njihova odluka već je takav zakon, a iz sindikata Nezavisnost upozoravaju da je reč o praksi koja se primenjuje u celoj Srbiji.\nPredsednik Srbije Aleksandar Vučić je u obraćanju 12. marta obećao povećanje plate zdravstvenim radnicima zbog borbe >> Pročitaj celu vest na sajtu Radio 021 << koja im predstoji usled pandemije virusa korone.\nKako Centar za istraživačko novinarstvo Srbije saznaje, u Viber grupu medicinskih sestara zaposlenih u niškom Kliničkom centru jutros je stigla odluka da će oni kojima je određena samoizolacija primiti svega 65 odsto plate.\n"Glavna sestra je rekla da idemo kući i to je bilo to. Posle nas je telefonom zvao epidemiolog i anketirao. Nikakvo rešenje o bolovanju nismo dobili", navodi jedan od radnika KC-a koji je želeo da ostane anoniman.\n"Ukoliko je kod pojedinaca došlo do greške u slanju obaveštenja, svakom od njih će, u tom slučaju, biti isplaćeno 100 odsto zarade, a sve zarad pozitivne simulacije, svim radnicima KC Niš, koji se danonoćno bore za živote i zdravlje svih pacijenata", podvlači Radovanović.\n"Zakon tako kaže i, naravno, greška je Ministarstva (zdravlja), Kriznog štaba i Vlade što već nije prihvatila predlog da sednemo i potpišemo, ili da napišu naredbu da tim ljudima, koji nisu svojom voljom zaraženi, bude isplaćena cela plata", kaže Ilić.\nNiškim learima obolelim od koronavirusa država smanjuje platu za trećinu\nIzvor: Luftika.rs, 30.Mar.2020, 09:38\nZaposleni u Kliničkom centru u Nišu, koji su boreći se sa koronavirusom završili na bolovanju, dobiće platu umanjenu za trećinu.. Direktor Kliničkog centra Niš Zoran Radovanović kaže za CINS da to nije njihova odluka već je takav zakon, a iz sindikata Nezavisnost upozoravaju da je reč o...


Jalovište Stolice zbog stečaja ostaje bez čuvara\nUvođenjem stečaja u preduzeću "Rudnici i topionica Zajača" jalovišta nekadašnjeg rudnika antimona "Stolice" u Kostajniku kod Krupnja od ponedeljka neće imati obezbeđenje.\nPrema rečima jednog od dvojice čuvara tog jalovišta Milenka Stefanovića, na Biro rada biće prijavljeno 270 zatečenih radnika, među kojima su i dvojica čuvara jalovišta nekadašnjeg rudnika antimona "Stolice" u Kostajniku kod Krupnja.\nTo je u petak potvrdio jedan od dvojice čuvara Milenko Stefanović koji je lokalnim medijima izjavio da će njih dvojica od ponedeljka biti prijavljeni na Biro, pa će jalovište ostati bez obezbeđenja.\nStefanović je rekao da za sada nema ozbiljnijih problema sa odlagalištem toksične jalovine i da brane stoje na svom mestu.\n"Ne znam ko će doći da nadgleda jalovište, ali se nadam da će država ubrzo rešiti taj problem", rekao je Stefanović.\nStručnjaci Rudarsko-topioničarskog basena "Bor" u novembru su završili prvu fazu sanacije jalovišta, oštećenog u majskim poplavama 2014. godine.\nIzgrađeno je pet velikih brana za filtriranje voda iz jalovišta, dve brane za prihvat i odvod bujičnih voda i 1.300 metara različitih kanala za sakupljanje površinskih voda.\nU decembru se usled obilnih padavina, deo jalovišta odronio i zatrpao kanal za odvod bujičnih voda, zbog čega su naknadno postavljene cevi oko jalovišta.\nProjekat trajne sanacije jalovišta tek treba da bude urađen i podrazumeva dodatne zahvate i komplikovaniji pristup izradi drenažnih kanala i betonskih brana.\nZbog izlivanja jalovišta tokom majskih poplava, teški metali su dospeli u reke Jadar, Drinu i Savu.\nPreduzeće "Rudnici i topionica Zajača" u stečaju je od 6. februara.\nTopionica antimona u Zajači počela je da radi 1938. godine, da bi šezdesetih godina to nekada društveno preduzeće, po proizvodnji bilo četvrti prerađivač antimona u Evropi, a šesti u svetu.\nPreduzeće "Rudnici i topionica Zajača", u čijem sastavu se nalazi i zatvoreni rudnik Stolice, kupio je 28. februara 2006. godine, vlasnik kompanije "Farmakom" Miroslav Bogićević, koji je u pritvoru od 24. novembra 2014. godine.


Ećo Company obezbijedila praksu sarajevskim srednjoškolcima - Biznis Info\nYou are at:Home»Kompanije»Ećo Company obezbijedila praksu sarajevskim srednjoškolcima\nEćo Company obezbijedila praksu sarajevskim srednjoškolcima\nKao društveno odgovorna kompanija posvećena široj društvenoj zajednici, firma Ećo Company omogućila je učenicima JU Srednje škole za okoliš i drvni dizajn obavljanje prakse u okviru projekta dualnog obrazovanja.\nTako će 12 učenika ove škole u toku školske 2019/2020 godine praktični dio nastave pohađati u Inside fabrici namještaja, najsavremenijoj fabrici za proizvodnju dizajniranog namještaja po mjeri.\nUčenici će u okviru proizvodnog procesa firme Ećo Company i brenda Inside biti angažovani na nekim od najzahtjevnijih projekata koje kompanija realizuje u BiH i inostranstvu.\nDirektor firme Ećo Company Suad Ećo istakao je da je opredijeljenje menadžmenta da učenicima nastavi pružati šansu kako bi stekli potrebna praktična znanja.\n„Već duži niz godina sarađujemo sa srednjim školama i to daje pozitivne rezultate. Posebno želim istaći da bi Ministarstvo za obrazovanje nauku i mlade KS trebalo ubrzano raditi na Zakonu o dulanom obrazovanju, po čijem donošenju bi se sistemski moglo raditi na dualnom obrazovanju. Posebno mi je drago da učenici Srednje škole za okoliš i drvni dizajn i ove godine obavljaju praksu u našoj firmi. Ovakvi primjeri mogu riješiti goruće probleme u BiH, kao što je odlazak mladih iz zemlje. U proteklim godinama smo realizirali niz sličnih programa, a osim što smo učenicima obezbijedili stipendije i druge benefite, mnogima od njih smo ponudili i ugovore o radu. Danas su oni stručnjaci u svojoj branši na koje se u potpunosti možemo osloniti u proizvodnom procesu“, istakao je Ećo.\nU okviru proizvodnog pogona pločastog namještaja raspoređena su tri učenika Srednje škole za okoliš i drvni dizajn, dok će njih devet biti angažovano na proizvodnji tapaciranog namještaja.\nKoordinator praktične nastave u ovoj školi Naser Gegić zahvalio se menadžmentu firme Ećo Company te istakao da se radi o pozitivnom primjeru koji mogu slijediti i druge kompanije u BiH.\n„Želim se zahvaliti rukovodiocima sektora kao i uposlenicima firme koji su pokazali fleksibilnost i razumijevanje, te učenicima pružili šansu za usvajanje što više znanja koja će im u budućnosti koristiti u svakodnevnom radu. Moram reći da učenici trećih razreda naše škole koji su prošle godine prisustvovali praktičnoj nastavi u firmi Ećo Company, već sada samostalno mogu izrađivati određene proizvode. To je kruna ove saradnje i naznaka da smo na pravom putu. Na osnovu ovog primjera dobre prakse spremni smo da uđemo i u veće projekte, za što bi nam svakako bila potrebna i podrška Ministarstva privrede KS i Ministarstva za obrazovanje nauku i mlade KS“, naveo je Gegić.


Direkcija za izgradnju grada Subotica započela je radove, koji su predviđeni za ovu godinu, na zameni autobuskih stajališta na teritoriji grada. Radove izvodi preduzeće “Petromont” iz Novog Sada. Započelo se sa izradom temelja, nakon čega sledi montaža samih nadstrešnica.\nPrethodno je, u skladu sa izvršenjem programa za 2015. godinu, Direkcija za izgradnju grada Subotice raspisala javnu nabavku, te izvršila izbor izvođača radova na zameni autobuskih stajališta – nadstrešnica gradskog prevoza, na mestima sa najvećom frekvencijom putnika, saglasno prioritetima preduzeća “Subotica-trans”, za 11 gradskih i 10 prigradskih stajališta, odnosno lokacija.\nOvo predstavlja nastavak realizacije na aktivnostima, koje za krajnji cilj imaju da se u narednom periodu zamene dotrajala autobuska stajališta na teritoriji grada Subotice.\nNa predmetnim lokacijama će biti izvedeno 5 stilski ujednačenih varijanti nadstrešnica, dimenzionalno usaglašenih sa terenskom situacijom na mestu postavljanja.\nPored navedenog, stare “pečurke“ koje su skinute prošle godine popravljaće se i postavljati na manje frekventnija mesta, na 20 lokacija.\nTakođe, biće izvedeno 10 komada izlaznih platformi na izlaznim stajalištima – gde nema potrebe za zaštitom od padavina i vetra – što je osnovna namena nadstrešnica, kao i 160 m2 – prilaznih staza od betona i 750 m2 šljunčanih platformi.


Zvezdini biseri - Mlađi pioniri i petlići jesenji prvaci\nU vikendu za nama, crveno-beli biseri odigrali su devet utakmica, zabeležili dobre rezultate, a posebno su se istakli mlađi pioniri i petlići Crvene zvezde koje sa klupe predvode Marko Petrović i Milan Savković i koji su i zvanično postali jesenji prvaci.\nOmladinske selekcije Crvene zvezde i Grafičara susrele su se na meču odigranom na terenima iza juga Marakane. Uspešniji je Marko Neđić bio od Milana Stegnjajića, a rezultat je na posletku glasio 5:0, iako su i biseri iz naše filijale zaista pokazali dobru igru. Redom su se u strelce kada je reč o omladincima Crvene zvezde upisivali Marko Stojanović, Ognjen Mimović, Mirko Nikolašević, Pavle Ognjenović i Marko Janković.\n1. Partizan - 38 bodova, gol razlika 36:11\n2. Crvena zvezda (dve utakmice manje) - 33 boda, gol razlika 42:12\n3. Čukarički - 25 bodova, gol razlika 26:16\n9. Grafičar - 20 bodova, gol razlika 22:30\nUporedo sa omladincima, snage su odmerile i kadetske selekcije Crvene zvezde i Grafičara, a ponovo su crveno-beli bili uspešniji, ali ovog puta rezultatom 3:1. Blistao je Jovan Šljivić sa dva pogotka, pobedu je potvrdio Jovan Mijatović, a konačan rezultat postavio Stefan Vidaković koji je pogodio za uslovno rečeno domaćina na ovog meča.\n1. Crvena zvezda - 37 bodova, gol razlika 48:19\n2. Vojvodina - 34 boda, gol razlika 46:10\n3. Partizan - 33 boda, gol razlika 50:16\n7. Grafičar - 20 bodova, gol razlika 28:15\nSTRELCI: Mateja Bubanj (17 golova, Crvena zvezda), Stefan Vidaković (9 golova, Grafičar), Stefan Miladinović (6 golova, Crvena zvezda), Jovan Šljivić (5 golova, Crvena zvezda), Stefan Radujko (5 golova, Grafičar).\nBlistali su fudbaleri Grafičara na terenima iza juga Marakane i sa 3:1 savladali Kabel. U strelce su se upisivali Andrija Radulović, Jovan Mituljikić i Aleksej Golijanin.\nI više nego uspešne su bile obe selekcije naših mlađih kadeta i to na gostovanjima. Crvena zvezda je pobedila Ole rezultatom 6:0, po dva puta su pogađali Dalibor Lazić i Veljko Vukojević, a pobedu su potvrdili Ognjen Mišić i Dušan Žagar. Dečaci koji nastupaju za Grafičar su uprkos golu zaostatka i crvenom kartonu, uspeli da preokrenu rezultat protiv beogradske Lokomotive i trijumfuju sa 4:1. Dvostruki strelac bio je Amar Brunčević, a pogodili su još Dimitrije Nikolić i Jovan Vasilov.\nEfikasni su bili crveno-beli pioniri na terenima iza juga Marakane i sa 4:0 savladali Brodarac. Golgetersku seriju nastavioje Aleksa Vasilić sa dva pogotka, a ispratili su ga Vasilije Kostov i Petar Popović. Takođe, raspucani su bili i pioniri Grafičara koji su savladali OFK Beograd u gostima sa 4:1. Domaći definitivno nisu imali rešenja za Aleksandra Miketića koji je upisao het-trik, a pobedu je potvrdio Vuk Bućković.\nMlađi pioniri Crvene zvezde su jesenji prvaci, obezbedili su to još prošle nedelje, ali da su najbolja ekipa u ligi konstantno dokazuju, pa je savladan i Čukarički na gostovanju sa 2:0, a pitanje pobednika rešio je visoki napadač Aleksa Damjanović sa dva gola.\nJoš jedna naša selekcija postala je jesenji šampion, a reč je o petlićima Crvene zvezde! Oni su savladali ekipu Nike rezultatom 6:1, gde su po dva puta pogodili Bili Milvud i Mateja Grbić, a po jednom Filip Dimitrijević i Milan Vidić. Nažalost, petlići Grafičara poraženi su od Teleoptika rezultatom 1:0.